Χαρά Κεφαλίδου | Κατάθεση Ερώτησης για Τμήμα Αρχιτεκτονικής Τοπίου Δράμας | ENA News\nΠρόσφατα συναντηθήκαμε με πτυχιούχους του Τμήματος Αρχιτεκτονικής Τοπίου του ΤΕΙ Ανατολικής Μακεδονίας Θράκης που εδρεύει στη Δράμα και με ενημέρωσαν για το αδιέξοδο στο οποίο έχουν βρεθεί λόγω της μη κύρωσης και καθορισμού των επαγγελματικών τους δικαιωμάτων.\nΑυτό έχει ως αποτέλεσμα το πτυχίο τους να έχει απαξιωθεί, να μην μπορούν να το αξιοποιήσουν και να αντιμετωπίζουν σοβαρά ζητήματα στην εύρεση εργασίας τόσο στον δημόσιο όσο και στον ιδιωτικό τομέα.\nΟι πτυχιούχοι του Τμήματος ενημερώθηκαν μάλιστα από τη Διοίκησή του ότι ούτε τα υπόλοιπα δικαιώματα που αναγράφονται έχουν κατοχυρωθεί, εκτός ίσως από αυτό που προβλέπει την απασχόλησή τους στον ευρύτερο δημόσιο τομέα και τους Ο.Τ.Α. κι αυτό όμως με επιφύλαξη. Την ίδια στιγμή πολλοί\nυποψήφιοι πτυχιούχοι του απορρίφθηκαν από την Προκήρυξη 2ΓΕ/ 2019 του Υπουργείου Παιδείας, με την αιτιολογία ότι το πτυχίο τους δεν κατατάσσεται σε κανέναν κλάδο και στερείται κωδικού ΠΕ.\n⦁ Σε ποιες άμεσες ενέργειες θα προχωρήσει το Υπουργείο σας προκειμένου να καθοριστούν και να κυρωθούν τα επαγγελματικά δικαιώματα των πτυχιούχων του Τμήματος Αρχιτεκτονικού Τοπίου Δράμας;\n⦁ Το συγκεκριμένο Τμήμα στη Δράμα δέχτηκε εισακτέους για τελευταία φορά τον Σεπτέμβριο του 2018. Ποιες είναι οι προθέσεις σας σε σχέση με το συγκεκριμένο Τμήμα; Θα διατηρηθεί, θα ενισχυθεί, θα συνεχίσει να λειτουργεί;\n⦁ Οι πολυάριθμες αλλαγές και συγχωνεύσεις που έχουν γίνει στον χώρο των Πανεπιστημιακών ιδρυμάτων έχουν δημιουργήσει μια απίστευτη σύγχυση. Πώς σκοπεύει το Υπουργείο σας να ξεκαθαρίσει οριστικά την κατάσταση;\n⦁ Το θέμα των Επαγγελματικών Δικαιωμάτων είναι ένα μεγάλο πρόβλημα σε πληθώρα Πανεπιστημιακών Ιδρυμάτων. Ποιες είναι οι προθέσεις του Υπουργείου σας ώστε να ρυθμιστούν όλες οι εκκρεμότητες που υπάρχουν με τα επαγγελματικά δικαιώματα και άλλων πτυχιούχων άλλων τμημάτων τα οποία δεν έχουν κυρωθεί ακόμη;


elf: Καλά, δε θα πούμε τίποτα για το αποτέλεσμα των εκλογών;\nΑναρτήθηκε από elf στις 1:34 μ.μ.\nΆστα Ελένη… Και εγώ κάπως έτσι τη πάτησα. Η Σιγουριά μου για το Βατερλό του δικομματισμού ήρθε δε να μεγιστοποιηθεί, όταν ο πατέρας μου απογοητευμένος, μετρούσε τις χαμένες ψήφους του ΠΑΣΟΚ (το ψηφίζει σταθερά από ιδρύσεως του). Μετρούσε λοιπόν και έλεγε 2 χαμένες ψήφους από εμένα και τον αδερφό μου και άλλες 2 από τα ανίψια του, 4 συνολικά. Και στο τέλος αναρωτιόταν… Μα πως θα κάνουμε κυβέρνηση ???\nΤην ώρα λοιπόν της μετάδοσης των αποτελεσμάτων πετούσα από Θεσσαλονίκη προς Αθήνα. Έτσι φτάνοντας στην Αθήνα τον πήρα τηλέφωνο να του πω ότι έφτασα καλά. Και εκεί με πληροφόρησε για τα ποσοστά.\nΤι διάολο ρε γαμώτο σε άλλη χώρα ζω εγώ και σε άλλη οι υπόλοιποι ψηφοφόροι ??? Ήμαρτον με τους Καραμανλήδες και τους Παπανδρέου… Και όπως λέει και ο Πανούσης εμείς θα πεθάνουμε και αυτοί θα κυβερνούν ακόμα.\n5 Οκτωβρίου 2009 - 3:20 μ.μ.\nΚαλωσήρθατε στην Ελλάδα τη μόνη χώρα με κληρονομική δημοκρατία!\nMα 10% διαφορά? και καλά η διαφορά. να έχει ο ένας 34 και ο άλλος 44%? εγώ με το ζόρι έβλεπα να σχηματίζουμε κυβέρνηση (ως λαός, όχι ως παράταξη) ακόμη και με την επαναληπτική ψηφοφορία που θα άλλαζε ο εκλογικός νόμος και θα έπαιρνε ο πρώτος 50 έδρες bonus. τι να πω? άσε που ακόμη κι αυτοί που νόμιζα ότι θα μείνουν εκτός βουλής μέσα είναι! τι διάολο! τα υπολοιπα από κοντά.\nΛοιπόν και η δικιά μου η παρέα κάπως έτσι είναι, όπως περιγράφεις τη δική σου. Αν αθροίσουμε τα άτομα αυτών των παρεών και των παρόμοιων - και δεδομένου ότι πρόκειται για διαφορετικές παρέες, ο ΣΥΡΙΖΑ και οι Οικολόγοι θα έπρεπε να είναι ... κόμματα εξουσίας. Οπότε (ερωτώ) πώς γίνεται οι 8 στους 10 να ψήφισαν ΠΑΣΟΚ και ΝΔ ? Προφανώς δεν είχαμε επικοινωνία με άτομα του "αντιπροσωπευτικού δείγματος" του πληθυσμού.\nΤους Οικ-Πράσινους κι εγώ περίμενα ότι θα μπουν στη Βουλή. Τώρα ξέρω γιατί: είμαι βουλησιαρχικός !\n5 Οκτωβρίου 2009 - 6:02 μ.μ.\nΔιαφωνώ...! Μα εντελώς...! Ούτε για τα μπάζα είναι όλοι όσοι ψηφίζουν δικομματισμό κι ούτε τόσο ωραίοι τύποι και σκεπτόμενοι όλοι όσοι δεν ψηφίζουν...!\nΚαι αναφέρομαι στα σχόλια... τη φιλενάδα μου ξέρω καλά ποιος τη χάλασε...! :p\n5 Οκτωβρίου 2009 - 7:15 μ.μ.\nΗ αγανάκτηση τη ύστατη στιγμή έβγαλε το αποτελέσμα.\nστα "καφενεία" όλοι ψηφίζουν κάτι άλλο, κάτι ιδεατό και σωτήριο...\nΟκ! Φαίνεται ότι τελικά κάτι θα πούμε. Κι επίσης πως δεν έπεσα μόνο εγώ τόσο έξω.\n@ chmarni: Εγώ άκουγα τον Καλαμούκη στον Σκάι και γελούσα, τουλάχιστον! Δίκιο έχει ο Πανούσης: προσπαθούσα να εξηγήσω στον γιο μου πως δεν έχουμε πια μοναρχία στην Ελλάδα γιατί θέλουμε εμείς να αποφασίζουμε ποιος θα μας κυβερνά κι όχι να διορίζει ο κάθε βασιλιάς τον γιο του. Ναι, καλά!\n@ καλό παιδί αλλα...: Κάπου το άκουσα κι εγώ. Νομίζω, η πιο εύστοχη ατάκα των τελευταίων ημερών!\n@ Βίλμα: Εμείς τα λέγαμε κι όλας! Τι στο καλό, σε άλλη χώρα ζούμε;\n@ Ιρλανδό: Ιρλανδέ μου, μάλλον πρέπει να κάνουμε μια βόλτα στον πραγματικό κόσμο που έχει άλλα μυαλά. Για πες τι έγινε και με σας, πώς έγινε το ΝΑΙ; Και, κατά τη γνώμη σου, έπρεπε να γίνει;\n@ Adomiel: Βασίλισσά μου, ξέρεις τι κακές παρέες κάνω και δευτερευόντως πόσο προβοκατόρισσα μπορώ να γίνω για να στηρίξω μια άποψη. Όμως, έχω να σε δω πάααρα πολύ καιρό - εσύ, τουλάχιστον, με γειώνεις με την πραγματικότητα. Σ' έχω επιθυμήσει τρελά. Πάρε τηλέφωνο!\n@ Θάμνος: Η αγανάκτηση, η συνήθεια, ξέρω γω; Μερικές φορές αναρωτιέμαι "ρε, μπας κι έχουν δίκιο όλοι οι άλλοι;" Αλλά, γενικά, δεν μπορώ να πω πως εμπιστεύομαι τις πλειοψηφίες.\nΥΓ Χάρηκα που αρέσει το τραγούδι στο έτερο ήμισυ - πολύ ρομαντικό!\nΗ Ιρλανδία ψήφισε "Ναι" (ποσοστό ~ 67 %) και κατά τη γνώμη μου πολύ καλά έκανε (καλά, εγώ είμαι γνωστός ευρωπαϊστής / δεν θα μπορούσα να κάνω και διαφορετικά άλλωστε, αφού είμαι ιρλανδο-γερμανο-έλληνας).\nΩστόσο, πιστεύω ότι, εκτός των άλλων, η σύγχρονη Ιρλανδία "χρωστάει" ένα μεγάλο μέρος του "ιρλανδικού θαύματος" στην Ευρωπαϊκή Ένωση. Έπρεπε να επέλθη η οικονομική κρίση για να το θυμηθούνε αυτό οι Ιρλανδοί.\nΥπέρμαχοι του "Όχι" ήταν οι θρησκόληπτοι/αντιαμβλωτικοί, κάτι εθνικιστές και υπερσυντηρητικοί. Την καμπάνια και ειδικότερα τις αφίσες των υποστηρικτών του "Όχι" σατιρίζουν οι χιουμοριστικές αφίσες που έχω βάλει στο τέλος του post της 2/10/2009 (Τίτλος: "Το μοντέλο απ' την Περσία").\nΤελικά, γλυκιά μου elf, αυτές οι παρέες μπορεί να μας κάνουν μεγάλη ζημιά...\n@ ιρλανδός: αναρωτιέμαι αν οι υπέρμαχοι του όχι στην Ιρλανδία ήξεραν ότι έχουν τη στήριξη της Αλέκας...\n6 Οκτωβρίου 2009 - 1:37 π.μ.\nΕγώ πάλι περίμενα να κατέβει ο Αλαβάνος ανεξάρτητος αλλά πάλι έπεσα έξω... και μετά περιμένω να κερδίσω στο τζόκερ!\nΤα βασικά δεν πιάσατε???\nΕδώ από την πρώτη στιγμή ξέραμε για το δεκάρι, μάλιστα κάπου το γραψα μου φάινεται σε κάποι σχόλιο, δεν θυμάμαι που...\nΤέλος πάντων, το θέμα είναι ότι όταν θέλετε προβλέψεις, εδώ, σε 'μένα!\nΜόνο 20% από τα κέρδη!!!\nΤο λευκό τυρί Δανίας θα γίνει φέτα τώρα που θα γίνουμ' ένα?\n6 Οκτωβρίου 2009 - 11:41 π.μ.\nΜα τη φάρα μου??? Λέει ο θέουλας????\nΜήπως αυτός έχει πιο εμπεριστατωμένη πολιτική θεώρηση????\nΑυτές οι εκλογές δεν ήταν WOW BABY! Ήταν απλώς η επιβεβαίωση (για άλλη μια φορά, πως ο έλληνας δεν είναι ιδεολόγος. Μπαλαντζάρει μεταξύ δύο κακών προσπαθώντας να καταλήξει, ακόμα και μετά από τόσες δεκαετίες, ποιό είναι το χειρότερο. Γουστάρω.\nΦιλιά πολλά, περιμένω Μικροαστές την Παρασκευή στοπ.\nΠοιος είναι ο Ζαφείρης Μελάς;\nΕτσι μου συνεβαινε κι εμενα παλιοτερα, εκανα πολυ παρεα με ορισμενους και νομιζα οτι ο κοσμος ολος ειναι σαν κι εμας! Επρεπε να ερθω πολυ μακρια για να δω τα πραγματα καλυτερα (μεχρι νεοτερες ανακαλυψεις!) Σε χαιρετω!\nΞέρεις τι θυμήθηκα με το ποστ σου ;\nToν Τσίπρα στον κόσμο του,\nνα προαναγγέλει λίγες μέρες μετά το ξέσπασμα της κρίσης στην Αμερική, τον ''θάνατο του καπιταλισμού'' !\nΤόσο έξω πέφτεις και εσύ ε ;\n7 Οκτωβρίου 2009 - 4:57 μ.μ.\n@ Άπος: Κάτι ξέρεις εσύ!\n@ Μανιταράκι: Σαν πολλοί "προφήτες" σεν μαζευτήκαμε; Δεν παίζουμε κανένα ομαδικό προπό/τζόκερ/ό,τι να 'ναι μπας και τους αλλάξουμε τα φώτα;\n@ Κίκοπα: Εγώ δεν το είχα δει το σχόλιό σου! Γι αυτό μάλλον, Κίκοπά μου, πρέπει να σου παρακολουθώ στενότερα...\n@ Ακανόνιστη: ¨Όλο λέω να μαζέψω μερικές ατάκες του και να τις γράψω - δεν μπορείς να φανταστείς τι λέει! Είναι 4, έτσι; Μάλλον η καλύτερη ατακο-ηλικία. Πρέπει να τον γνωρίσεις, θα αγαπηθείτε ακαριαία!\n7 Οκτωβρίου 2009 - 6:33 μ.μ.\n@ Μπινελικομίστρες: Μικροαστές έτοιμες, στοπ (ελπίζω να μη γίνει πάλι η καταστροφή της Σμύρνης εντωμεταξύ...)\nΤο μη χείρον βέλτιστο, σα να λέμε,ε;\n@ Spy'ce κόρη: Γύρισες εσύ; Αυτές είναι διακοπές, μανάρι μου, όχι οι δικές μας δύο τσουρούτικες βδομάδες. Να προσέχεις τις ιώσεις τώρα και θα τον μάθεις τον Ζαφείρη, μην ανησυχείς.(Όσο κι αν προσπαθήσουν για το αντίθετο οι γονείς σου).\n@ Μπρουχίτα: Καλή μου ξενιτεμένη, αν είναι να πάω στη μαγευτική αλλοδαπή για να προσγειωθώ, να το κάνω!\n(Έχω ορκιστεί να σου στείλω ένα αναλυτικό μέηλ με το βίο και την πολιτεία μας και διάφορα κι όλο το αμελώ. Το υπόσχομαι δημοσίως, αυτή τη φορά. Θα το κάνω!)\n@ φωτογράφο: Είπε τέτοιο πράγμα ο Τσίπρας;;; Ευτυχώς μου διέφυγε γιατί αλλιώς θα είχα αρχίσει να ράβομαι για την κηδεία!\n7 Οκτωβρίου 2009 - 6:40 μ.μ.\nΆμα σας λέω γω να πηγαίνετε και καμιά επαρχία να παίρνετε κλίμα, δεν με ακούτε...αν πήγαινες π.χ. στο Πικέρμι, θα σου έλεγαν οι εκεί κάτοικοι πως θα τον πιει πάλι ο Αίαντας!\nυ.γ. Ο Τσίπρας και γενικότερα στον ΣΥΡΙΖΑ έλεγαν πως πέθαναν οι αυταπάτες του ενός και μόνου δρόμου του νεοφιλελευθερισμού (και κατ'επέκταση του Καπιταλισμού) και δεν έχουν άδικο! Είδες δηλαδή και πουθενά να πάει ο ψηφοφόρος των ΝΔ-ΠΑΣΟΚ με ελπίδα στην κάλπη; Μπααααα\n9 Οκτωβρίου 2009 - 4:31 μ.μ.\nδηλαδή με θυμήθηκες μιλώντας για στοιχήματα??\nΕίμαι καθαρός πια , λέμε. lol


Βιβλιοκριτική: Το θέατρο της Οικουμένης (τόμος Γ) (Μανόλης Ξεξάκης) - CulturePoint.gr\nHome /Βιβλιοκριτική: Το θέατρο της Οικουμένης (τόμος Γ) (Μανόλης Ξεξάκης)\nΒιβλιοκριτική: Το θέατρο της Οικουμένης (τόμος Γ) (Μανόλης Ξεξάκης)\nΟ Μανόλης Ξεξάκης με τον “Ουρανοδύτη”, τον τρίτο τόμο του “Θεάτρου της Οικουμένης”, ολοκληρώνει το πόνημα του με την πολιτική και ηθική διάρθρωση του κόσμου, στο στόχαστρο. Ένας κόσμος αφημένος στα χέρια των μυστικών υπηρεσιών, της διπλωματικής κατασκοπείας και ενός εκτενέστατου δικτύου διαχείρισης πληροφοριών που διατηρεί μια ισορροπία τρόμου στον πλανήτη.\nΌμως το συγκεκριμένο μυθιστόρημα δεν είναι αποκλειστικά μια ιστορία κατασκοπείας, παρόλο που οι βασικοί ήρωες του αποτελούν γρανάζια αυτού του συστήματος. Ο κεντρικός χαρακτήρας αναλαμβάνει την υποχρέωση να έρθει σε επαφή με τον… Ρήγα Φεραίο και να αποκτήσει πρόσβαση σε στοιχεία και επιχειρήματα που απαντούν στις τουρκικές αξιώσεις!\nΑυτό το λογοτεχνικό εύρημα, δίνει την ευκαιρία στον συγγραφέα να στοχαστεί πάνω στο θέμα της ύπαρξης της ψυχής, να ανοίξει έναν διαρκή φιλοσοφικό διάλογο με τον άνθρωπο και τις μεταφυσικές ανησυχίες του στο επίκεντρο.\nΓιατί νιώθουμε την ανάγκη η ψυχή να συνεισφέρει με τον ρόλο της στην πνευματικότητα των ανθρώπων; Πού αρχίζει και πού τελειώνει η επιστημονική προσέγγιση και πού παρεισφρέει η δεισιδαιμονία;\nΈνα ταξίδι σε διαφορετικά σημεία της υφηλίου, συνδυάζοντας το “παιχνίδι” των επίγειων δυνάμεων εξουσίας με την παράθεση πολιτιστικών και άλλων τοπικών λεπτομερειών αλλά και τη διερεύνηση της διαχρονικής πορείας της νόησης, των ανατροπών, των διλημμάτων.\nΟ Ξεξάκης κατορθώνει με γραφή που προσαρμόζεται στο εκάστοτε περιβάλλον των εξελίξεων και τους αντίστοιχους πρωταγωνιστές. Από τη ντοπιολαλιά και τη λαϊκή φρασεολογία έως την ακαδημαϊκή ανάλυση και τον τεχνολογικό – επιστημονικό λόγο. Χαρτογραφεί με ακρίβεια τα μονοπάτια της εσωτερικότητας και δίνει ξεκάθαρο στίγμα σε σχέση με το τι καθοδηγεί τις επιλογές μας και πώς η λογική μπορεί να συναντήσει ή να αξιοποιήσει την φυσική μας τάση προς το υπερφυσικό.\nΈνα αξιόλογο μυθιστόρημα, όπου ο ακέραιη λογοτεχνική ικανότητα συνδυάζεται με την φιλοσοφική αναζήτηση, προσφέροντας ένα κράμα ιδεών και θέσεων που κρατά αμείωτο το ενδιαφέρον του αναγνώστη έως την τελευταία σελίδα και σκηνή που κλείνει την κουΐντα του θεάτρου στο οποίο όλοι αποτελούμε τους πρωταγωνιστές, τους κομπάρσους ή τους απλούς θεατές..


Θέλετε να μάθετε για το Google Smart Lock\nΚύριος » Πως να » Θέλετε να μάθετε για το Google Smart Lock\nΤο Google Smart Lock είναι βασικά τρία διαφορετικά προϊόντα. Αυτό προκαλεί σύγχυση, κυρίως επειδή υπάρχουν επίσης τρία πράγματα που δεν έχουν καμία σχέση μεταξύ τους. Αντιμετωπίζετε το Smart Lock σε τρεις στιγμές: μπορείτε να ξεκλειδώσετε το smartphone Android σας συγκεκριμένα, μπορείτε να συγχρονίσετε τους κωδικούς πρόσβασής σας μεταξύ Chrome και Android και μπορείτε να χρησιμοποιήσετε το Android σας για να ξεκλειδώσετε το Chromebook σας.\nΘα σας καθοδηγήσουμε στις τρεις διαφορετικές επιλογές σε αυτό το άρθρο και θα ξεκινήσουμε με το Google Smart Lock για Android.\nSmart Lock για Android\nΜε το Smart Lock για Android μπορείτε να διατηρείτε ξεκλείδωτη τη συσκευή σας σε συγκεκριμένες ώρες. Για παράδειγμα, όταν μεταφέρετε τη συσκευή σας μαζί σας, όταν η Google γνωρίζει ότι βρίσκεστε σε συγκεκριμένα μέρη (όπως στο σπίτι ή στη δουλειά), όταν έχετε συνδέσει μια αξιόπιστη συσκευή (Bluetooth), όταν η συσκευή αναγνωρίζει το πρόσωπό σας ή όταν αναγνωρίστε ότι η φωνή σας είναι μέσω του Voice Match.\nΟι πέντε μέθοδοι έχουν τα πλεονεκτήματά τους, αλλά και τα μειονεκτήματά τους. Γιατί πώς ξέρει το smartphone σας εάν εξακολουθεί να είναι μαζί σας; Το Android σας δεν μπορεί να ελέγξει αν το έχετε δανείσει εν τω μεταξύ. Η επιλογή αξιόπιστων θέσεων λειτουργεί ήδη καλύτερα, αλλά απαιτεί υψηλό βαθμό ακρίβειας για να κάνει τη δουλειά της σωστά.\nΕάν συνδέσετε ένα ηχείο Bluetooth ή ένα φορητό, μπορείτε επίσης να διατηρήσετε το τηλέφωνό σας ξεκλείδωτο. Αυτό σας δίνει ταχύτερη πρόσβαση σε συγκεκριμένες λειτουργίες που δεν υπάρχουν στην κλειδωμένη οθόνη, αρκεί το τηλέφωνό σας να βρίσκεται κοντά στη συγκεκριμένη συσκευή. Εάν αφήσετε το τηλέφωνό σας κάπου ή το χάσετε, η συσκευή θα κλειδωθεί. Αυτό φαίνεται να είναι ένα σενάριο «καλύτερου και των δύο κόσμων»: ευκολία όταν το χρειάζεστε, ασφάλεια όταν έχει σημασία.\nSmart Lock για κωδικούς πρόσβασης\nΌσο περισσότερες υπηρεσίες και λογαριασμοί χρησιμοποιείτε, τόσο περισσότερα προφίλ και κωδικοί πρόσβασης έχετε. Μπορείτε να το αποθηκεύσετε με έναν διαχειριστή κωδικών πρόσβασης, αλλά μπορείτε επίσης να χρησιμοποιήσετε το Smart Lock για κωδικούς πρόσβασης. Αυτή η λειτουργία συγχρονίζει τους αποθηκευμένους κωδικούς πρόσβασης μεταξύ Chrome και Android και σας επιτρέπει να συνδεθείτε αυτόματα όταν αναγνωρίζεται ένας ιστότοπος ή μια εφαρμογή. Μερικές φορές πρέπει να επιβεβαιώσετε τα στοιχεία σύνδεσης. Ωστόσο, η εφαρμογή Netflix δείχνει ότι μπορείτε να συνδεθείτε χωρίς καμία ταλαιπωρία μετά την έναρξη της εφαρμογής. Στο κάτω μέρος θα δείτε το μήνυμα που συνδέεστε μέσω του Smart Lock. δεν χρειάζεται να κάνεις τίποτα για αυτό.\nSmart Lock για Chromebook\nΤο Smart Lock για Chromebook είναι η ευκολότερη δυνατότητα εξήγησης. Μπορείτε να χρησιμοποιήσετε την υπηρεσία για να ξεκλειδώσετε το Chromebook σας. Το κάνετε αυτό μέσω του smartphone Android. Λειτουργεί μόνο του, αλλά μερικές φορές είναι πιο γρήγορο να χρησιμοποιείτε τον κωδικό πρόσβασης ή τον κωδικό PIN σας. Το Chromebook και το Android σας χρειάζονται Bluetooth για να συνδεθούν μεταξύ τους. Και αν έχετε συχνά απενεργοποιημένο το Bluetooth, μπορεί να γίνει πολύ ταλαιπωρία με την πάροδο του χρόνου.


Χάος και απόγνωση άφησε πίσω της η "Μέδουσα"- Εικόνες επικής καταστροφής στην Χαλκιδική - Πες Το GR\nΧάος και απόγνωση άφησε πίσω της η "Μέδουσα"- Εικόνες επικής καταστροφής στην Χαλκιδική\nΘεσσαλονίκη, Χαλκιδική, Σποράδες, Εύβοια στο «μάτι της Μέδουσας»\nΈνας νεκρός και ένας αγνοούμενος – Εικόνες Αποκάλυψης και ανυπολόγιστες καταστροφές - Δείτε την πρόβλεψη του καιρού των επόμενων ωρών\nΤις πληγές της μετράει η χώρα μετά την φονική επέλαση της «Μέδουσας», που ξεκίνησε το βράδυ του Σαββάτου να πλήττει την Ελλάδα από άκρη σε άκρη. Τραγικός ο απολογισμός, με έναν νεκρό, έναν αγνοούμενο και χιλιάδες προβλήματα.\nΩστόσο μέχρι το μεσημέρι θα έχουν σταματήσει τα φαινόμενα. Παρόλα αυτά τις πρώτες ώρες σήμερα αρκετά μεγάλα ύψη βροχής καταγράφηκαν στη Θράκη, στην Εύβοια και στη Βόρεια Κρήτη.\nΤην ίδια ώρα στα ιστορικά χρονικά της μετεωρολογίας θα καταγραφεί η κακοκαιρία που χτύπησε τη χώρα το τελευταίο διήμερο. Τόσο η ένταση των φαινομένων όσο και η χρονική στιγμή που εκδηλώθηκαν, στην καρδιά του καλοκαιριού, καθιστούν τη «Μέδουσα» όπως ονομάστηκε, ως ιστορική κακοκαιρία.\nΧθες στην Καλαμάτα καταγράφηκαν 83 χιλιοστά βροχής, όταν στον σταθμό της ΕΜΥ τον Ιούλιο κατά μέσο όρο πέφτουν μόνο 5 χιλιοστά, ενώ στα 30 χρόνια από το 1971 έως το 2000 το μεγαλύτερο ποσό βροχής που έχει καταγραφεί για όλο τον Ιούλιο είναι μόνο 23 χιλιοστά. Δηλαδή χθες έβρεξε τέσσερις φορές περισσότερο από το ρεκόρ των 30 ετών!\nΤι άφησε πίσω της η επέλαση της κακοκαιρίας\nΗ «Μέδουσα», όπως ονομάστηκε η κακοκαιρία, είχε ως αποτέλεσμα να χάσει τη ζωή του ένας 48χρονος κτηνοτρόφος στην περιοχή Μέγας Κάμπος στην Αμφιλοχία από πτώση κεραυνού, ένας Ρουμάνος ορειβάτης να αγνοείται στον Όλυμπο, όπου είχε χιονοκαταιγίδα, ενώ ανυπολόγιστες είναι οι ζημιές σε καλλιέργειες στην Αχαΐα και την Αιτωλοακαρνανία που άφησε πίσω της η σφοδρή καταιγίδα.\nΠαράλληλα, δεκάδες αυτοκίνητα καταστράφηκαν στη Σιθωνία, όπου τα φαινόμενα ήταν πολύ ισχυρά και αναμένεται να συνεχιστούν. Ο διευθυντής του αυτοτελούς Τμήματος Πολιτικής Προστασίας της Περιφέρειας Κεντρικής Μακεδονίας, Χαράλαμπος Στεργιάδης, δήλωσε στο Αθηναϊκό Πρακτορείο, ότι περίμεναν μια δύσκολη νύχτα. Όπως είπε, εκτός από τις περιοχές προς τον Νέο Μαρμαρά και την Τορώνη, προβλήματα από την κακοκαιρία παρουσιάστηκαν και στην άλλη μεριά του «ποδιού», στη Σάρτη, τη Βουρβουρού και τη Συκιά.\nΡέματα υπερχείλισαν, δεκάδες αυτοκίνητα παρασύρθηκαν από τα ορμητικά νερά, ενώ πλημμύρισαν σπίτια, καταστήματα και ενοικιαζόμενα δωμάτια. Συνεργεία της Περιφέρειας επιχειρούν στο οδικό δίκτυο του δεύτερου «ποδιού» για να καθαρίσουν τους βράχους που έπεσαν και να το κρατήσουν ανοιχτό.\nΟ διοικητής της Περιφερειακής Πυροσβεστικής Διοίκησης Κεντρικής Μακεδονίας, Κωνσταντίνος Πουλτίδης δήλωσε στο Αθηναϊκό Πρακτορείο, ότι η Πυροσβεστική Υπηρεσία δέχτηκε 50 κλήσεις για αντλήσεις υδάτων σε Τορώνη και Αρναία. Ακόμη, οι πυροσβέστες απεγκλώβισαν 10 άτομα από τα αυτοκίνητα τους.\nΕπίσης, η θεομηνία οδήγησε στην εκκένωση κάμπινγκ που πλημμύρισε, στην ακτή Αζάπικο, κοντά στο Πόρτο Καρράς, από όπου αποχώρησαν περίπου 35 με 40 άτομα, ενώ εφτά άτομα χρειάστηκε να απεγκλωβιστούν από την Πυροσβεστική. Ήταν τέτοια η ορμή των χειμάρρων που δεκάδες οχήματα παρασύρθηκαν, ενώ άλλα βούλιαξαν.\nΣύμφωνα με το halkidikinews.gr, οι περιοχές του πρώην δήμου Τορώνης, από το Πόρτο Κουφό, την Τορώνη και τη Συκιά πλημμύρισαν και οι κάτοικοι μαζί με τους τουρίστες λαχτάρησαν. Προκλήθηκαν εκτεταμένες ζημιές σε δημόσιες υποδομές, όπως σε δρόμους και δίκτυα, καθώς και σε πάρα πολλά αυτοκίνητα και καταστήματα.\nΣύμφωνα με το Ράδιο Θεσσαλονίκη, την Χαλκιδική εγκατέλειψαν άρον άρον με τα αυτοκίνητά τους οι ξένοι επισκέπτες, κυρίως Σέρβοι, Βούλγαροι και άλλοι Βαλκάνιοι, κατευθυνόμενοι προς Θεσσαλονίκη.\nΧάος και απόγνωση άφησε πίσω της η "Μέδουσα"- Εικόνες επικής καταστροφής στην Χαλκιδική Reviewed by Πες Το GR on 11:08 π.μ. Rating: 5


Ξοδεύτηκε η Ελισάβετ! Το δώρο σε πρίγκιπα Χάρι - Μέγκαν Μαρκλ - Ειδήσεις\nNewsit / Κόσμος / Ξοδεύτηκε η Ελισάβετ! Το δώρο σε πρίγκιπα Χάρι – Μέγκαν Μαρκλ\nΔημοσιεύθηκε: 06.06.2018 | 09:56\nΣύμφωνα με το Metro, το York Cottage είναι βασιλική ιδιοκτησία στο 81 τετραγωνικών χιλιομέτρων κτήμα Σάντριγκαμ, στο Νόρφολκ, περίπου 177 χιλιόμετρα βορειοδυτικά του Kensington Palace. Η βασίλισσα Ελισάβετ το κληρονόμησε από τον πατέρα της, τον Γεώργιο 6ο, το 1952. Παλιά, ήταν γνωστό ως το Εξοχικό του Εργένη.\nΤο εξοχικό για πρίγκιπα Χάρι – Μέγκαν Μαρκλ\nΗ βασίλισσα Ελισάβετ έχει δωρίσει μια κατοικία στο κτήμα Σάντριγκαμ και στον Γουίλιαμ και την Κέιτ. Προηγουμένως, και για σύντομο χρονικό διάστημα, το βασιλικό ζεύγος έμενε στο Amner Hall, και ο μεγαλύτερος γιος τους, ο Τζορτζ, πήγαινε νηπιαγωγείο εκεί κοντά.


Καλύτερα από ποτέ! | Goal News Cy\nΑ' ΚΑΤΗΓΟΡΙΑΔΟΞΑΚαλύτερα από ποτέ!\nΗ Δόξα πραγματοποιεί την καλύτερη πορεία της ιστορίας της στην Α’ Κατηγορία, με το πέρας 15 αγωνιστικών. Πιο ψηλά (6η θέση), πιο πολλές νίκες (7), περισσότερα γκολ (26) και μεγαλύτερη βαθμολογική συγκομιδή (22) από ποτέ. Οι αριθμοί, όπως και οι εμφανίσεις της, πείθουν ότι ο στόχος για αποφυγή περιπετειών στο τρέχον πρωτάθλημα είναι εφικτός.\nΠροχθές, οι πράσινοι πέτυχαν τη δεύτερη νίκη τους με ολική ανατροπή, επικρατώντας με 2-1 του Ερμή στο ΓΣΖ και δίνοντας συνέχεια στις επιτυχίες μετά το 3-1 απέναντι στον Ολυμπιακό. Η προηγούμενη φορά που βρέθηκαν πίσω στο σκορ και έφεραν τα πάνω κάτω, ήταν στο ματς με τον Εθνικό για την 11η αγωνιστική (το 0-1 έγινε 4-2).\nΉρωες της προχθεσινής νίκης στη Λάρνακα, δύο από τους… συνήθεις υπόπτους της προσφυγικής ομάδας. Ισοφαρίζοντας στο 74’ το τέρμα του Ζαχαρία Ράντου (10’), ο Μπεράτ Σαντίκ έφτασε τα εφτά γκολ και είναι πρώτος σκόρερ της Δόξας, μα και τρίτος στον σχετικό πίνακα του πρωταθλήματος. Ακολούθως, τη σκυτάλη πήρε ο Μπέντζαμιν Ασαμόα στο 87’, ο οποίος έκανε τέσσερα τα τέρματά του (τρίτος σκόρερ της ομάδας, δεύτερος είναι ο Νιλς Ζατλ με πέντε).\nΌσο για τη συνέχεια, είναι πιο δύσκολη για τη Δόξα, αφού την ερχόμενη Κυριακή θα υποδεχτεί αντίπαλο με υψηλές βλέψεις. Στο Μακάρειο (17:00) θα διεξαχθεί η αναμέτρηση με την ΑΕΛ, από την οποίαν ηττήθηκε με 0-1 στο Τσίρειο, στο πλαίσιο της 3ης αγωνιστικής. Ως το παιχνίδι απέναντι στους γαλαζοκίτρινους, ο Λούκας Χατζηλούκας ελπίζει ότι θα δει τους Νιούτον Πίκολι και Λουίς Κάρλος να τίθενται στη διάθεσή του. Αμφότεροι δεν αγωνίστηκαν προχθές λόγω τραυματισμού, όπως και ο Στέφανος Μουχτάρης, ο οποίος όμως θα αργήσει περισσότερο να επιστρέψει σε δράση.


O… Ευρωπαίος Έμερι δεν πιάνεται! : england365.gr\nENGLAND365 04.10.2019 | 14.41\nΌπως αυτή που προέκυψε μετά το… σβηστό 4-0 της Άρσεναλ επί της Σταντάρ Λιέγης για την 2η αγωνιστική των ομίλων του Γιουρόπα Λιγκ!\nΜε τη νίκη αυτή, ο Έμερι έφτασε τις 19 εντός έδρας στη διοργάνωση με τις ομάδες που καθοδήγησε και την 6η συνεχόμενη!\nΟ απολογισμός του στις τελευταίες 21 εντός έδρας εμφανίσεις των ομάδων του στο Γιουρόπα Λιγκ είναι 19 νίκες, 1 ισοπαλία και μόλις 1 ήττα! Το λες και εντυπωσιακό σερί…


Γιατί τα παιδιά έχουν φανταστικούς φίλους; - Newsbomb\nΓΥΝΑΙΚΑ 29/09/2020 10:40\nΓιατί τους επινοούν;\nΜάλιστα, όταν ένα παιδί δεν παίζει παιχνίδια που χρησιμοποιούν τη φαντασία, μπορεί κάτι τέτοιο να αποτελεί ένδειξη προβλημάτων στην ανάπτυξή του. Από μελέτες που έχουν γίνει, προκύπτει ότι τα παιδιά που είχαν φανταστικούς φίλους ήταν πολύ πιο πιθανό να είναι πρωτότοκα είτε μοναχοπαίδια στην οικογένειά τους. Συνήθως οι φανταστικοί αυτοί σύντροφοι εξαφανίζονται όταν τα παιδιά συναναστρέφονται τους συνομηλίκους τους.\nΓια παράδειγμα η έρευνα του Martin Manosevitz και των συνεργατών του σε 221 παιδιά στο Τέξας, βρήκε ότι το 83% των παιδιών με φανταστικό φίλο, έπαιζαν με το φίλο αυτό στο σπίτι , ενώ μόνο το 16% έπαιζε με αυτό το φίλο και στο σχολείο.\nΠροκύπτει λοιπόν, σε συνδυασμό και με άλλες μελέτες, ότι τα παιδιά με φανταστικούς φίλους δεν είναι κοινωνικά απομονωμένα παιδιά. Έχουν φίλους, παίζουν μ’ αυτούς όσο θα περίμενε κανείς και γίνονται αποδεκτά από τους συμμαθητές τους όπως οποιοδήποτε άλλο παιδί. Μια πιθανή εξήγηση για το λόγο που κάποια παιδιά επινοούν φανταστικούς φίλους έχει να κάνει με τη θεμελιώδη ανθρώπινη επιθυμία για κοινωνικοποίηση.\nΤα πρωτότοκα παιδιά και τα μοναχοπαίδια μπορεί να είναι πιθανότερο αν επινοούν έναν σύντροφο, λόγω του ότι δεν έχουν αδέλφια να παίξουν μαζί τους, ή απλώς επειδή έχουν στη διάθεσή τους περισσότερο χρόνο που περνούν μόνα τους, ώστε να παίζουν με έναν τέτοιο τρόπο. Όταν οι κοινωνικές τους ανάγκες είναι καλυμμένες, όπως όταν βρίσκονται στο σχολείο, οι φανταστικοί φίλοι εμφανίζονται πολύ σπανιότερα. Αυτή η εξήγηση φαίνεται πολύ πιθανή προκειμένου να καταλάβουμε τον λόγο για τον οποίο εμφανίζονται οι φανταστικοί φίλοι. Δεν έχει αποδειχτεί όμως ιδιαίτερα.\nΑπό το βιβλίο του ψυχολόγου Andrew Whitehouse «Μεγαλώνει ο Μότσαρντ εξυπνότερα παιδιά; Μύθοι για την εγκυμοσύνη και την ανατροφή των παιδιών», εκδόσεις Μεταίχμιο.


ΣΑΚΗΣ ΡΟΥΒΑΣ: «Η ΚΡΙΣΗ ΕΙΝΑΙ ΥΠΑΡΚΤΗ ΣΤΗ ΔΙΣΚΟΓΡΑΦΙΑ, ΜΕ ΤΗ ΚΛΑΣΙΚΗ ΕΝΝΟΙΑ, ΕΔΩ ΚΑΙ ΑΡΚΕΤΑ ΧΡΟΝΙΑ»\nΑρχική σελίδα Celebrities Σάκης Ρουβάς: «Η κρίση είναι υπαρκτή στη δισκογραφία, με τη κλασική έννοια, εδώ και αρκετά χρόνια»\nΣάκης Ρουβάς: «Η κρίση είναι υπαρκτή στη δισκογραφία, με τη κλασική έννοια, εδώ και αρκετά χρόνια»\nΜε δεδομένη την κρίση στη δισκογραφία, πιστεύει ο Σάκης Ρουβάς ότι υπάρχει χώρος για τους νέους καλλιτέχνες που διακρίνονται στα τάλεντ σόου;\n«Η κρίση είναι υπαρκτή στη δισκογραφία, με τη κλασική έννοια, εδώ και αρκετά χρόνια. Έχει αλλάξει δραστικά όλο το περιβάλλον για τους δημιουργούς, τους ερμηνευτείς, τις εταιρίες, για όλους, με το διαδίκτυο να κυριαρχεί. Ωστόσο, η μουσική είναι το πιο ισχυρό όχημα έκφρασης και επικοινωνίας σε ολόκληρο τον κόσμο. Στα παιδιά δίνεται η δυνατότητα, όπως σας είπα, να αναδείξουν το ταλέντο και τις δυνατότητες τους. Το πώς θα τις αξιοποιήσουν στη συνέχεια έχει να κάνει με την προσωπική δύναμη και θέληση τους», λέει στο περιοδικό 7 μέρες tv.\nΔημήτρης Μπάσης: «Η δισκογραφία και το τραγούδι περνάνε μία πάρα πολύ μεγάλη κρίση»\nΓια αν και πόσο έχει αλλάξει η ζωή του από την κρίση και πόσο έχει επηρεάσει και την δισκογραφία, μίλησε σε πρόσφατη συνέντευξη του ο...


Δύο στην κορυφή | Onsports.gr\nhome ΠοδόσφαιροΕρασιτεχνικόΕΠΣ ΠιερίαςΔύο στην κορυφή Κοινοποιήστε\nΔύο στην κορυφή\tΣυντάκτης: Onsports Team\nΔημοσίευση: Δευτέρα, 10 Οκτωβρίου 2011 15.52\nΔιαγόρας Σεβαστής και Εθνικός Νέας Τραπεζούντας μοιράζονται την κορυφή του 1ου ομίλου της Γ’ Πιερίας.\tΜε τον καλύτερο δυνατό τρόπο συνέχισε τις υποχρεώσεις του στην Γ’ Πιερίας ο Εθνικός Νέας Τραπεζούντας που πήρε την δεύτερή του εκτός έδρας νίκη στο πρωτάθλημα, επικρατώντας 4-1 της ΑΕ Κούκου. Στην κορυφή βρίσκεται και ο Διαγόρας Σεβαστής που επικράτησε 3-2 εκτός έδρας του Κεραυνού Μακρυγιάλου. Εντυπωσίασε η Αναγέννηση Κολινδρού που διέλυσε με 5-1 τον Αετό Καταλωνιών.\nΜε 3-0 επικράτησαν Πρόοδρος Παλαιού Κεραμιδίου και Ακαδημία Κατερίνης επί των Αετός Καστανιάς και ΑΕ Τόξου αντίστοιχα. Τέλος η Πύδνα Κίτρους στο πρώτο της παιχνίδι για το πρωτάθλημα επικράτησε 4-1 του Μέγα Αλέξανδρου Τριλόφου.\nΔείτε το πρόγραμμα και την βαθμολογία του 1ου ομίλου της Γ’ Πιερίας, πατώντας ΕΔΩ.\tΚατηγορία: Ερασιτεχνικό - ΕΠΣ Πιερίας


F-16C Barak 1/48 Kinetic\nΘέμα: F-16C Barak 1/48 Kinetic\nF-16C Barak 1/48 Kinetic (Αναγνώστηκε 1607 φορές)\n#25 Απ: F-16C Barak 1/48 Kinetic\nΣεπτέμβριος 12, 2020, 09:56:53 πμ\nΣας ευχαριστώ και τους δύο για τα σχόλιά σας . Δυστυχώς οι αποχρώσεις πλέον δεν διορθώνονται ( εκτός ίσως με τη χρήση φίλτρων ώστε να ανοίξουν λίγο παραπάνω ) . Τώρα τα pins στην εισαγωγή του αέρα θεωρώ ότι μπορώ να τα διορθώσω και να ξαναψεκάσω εκεί . Με το σύστημα προσγείωσης δεν έχω ασχοληθεί καθόλου αλλά θα το κάνω γιατί είναι όντως άδειο . Το βασικό στοιχείο είναι να βρεθεί η όρεξη γιατί σε αυτό το κομμάτι πάσχουμε . Ελπίζω στο χειμώνα που θα κάνει τη σοφίτα υποφερτή σε θερμοκρασία .\n#26 Απ: F-16C Barak 1/48 Kinetic\nΣεπτέμβριος 20, 2020, 02:09:02 μμ\nΜιά χαρά είναι... ωραιότατο! Δώσ' του να τελειώνει...!\n#27 Απ: F-16C Barak 1/48 Kinetic\nΣεπτέμβριος 20, 2020, 02:40:37 μμ\nΟταν ειχα κανει το δικο μου , η αποχρωση του sand δεν ηταν ιδια με του σκορπιου , ειναι δυσκολο να το πετυχεις ακριβως.ομως συμψωνω με τον saruna , μια χαρα ειναι.με το wash θα μειωθουν καπως οι αντιθεσεις οποτε προχωρα ακαθεκτος.\nΑπο οπλα τι θα βαλεις τελικα , αποφασισες?\n#28 Απ: F-16C Barak 1/48 Kinetic\nΣεπτέμβριος 20, 2020, 10:47:36 μμ\nΠαράθεση από: LEFTERIS1979 στις Αύγουστος 14, 2020, 09:04:47 μμ\nΩραία παραλλαγή. Θα βγει ωραίο στοιχηματιζω. Το 60-40 πάντως δεν δουλεύει πάντα. Τα ανοιχτά χρώματα ,gunze μιλάω που δουλεύω , στρώνουν με λιγότερο διαλύτη θεωρώ. Τα σκούρα μπορεί να χρειαστεί και 70/30 αναλογία υπέρ του διαλύτη.\nΜε το μάτι τα βλέπω στο δοχείο που τα βάζω\nγι ανάμιξη - όχι κατευθείαν στον αερογράφο -\nνα τρέχουν στο πλάι σαν το γάλα.\n#29 Απ: F-16C Barak 1/48 Kinetic\nΣεπτέμβριος 22, 2020, 02:49:57 μμ\nΣας ευχαριστώ για τα σχόλιά σας ! Η αλήθεια είναι ότι δεν έχω ασχοληθεί ιδιαίτερα με την επιλογή οπλισμού αλλά κάποια στιγμή θα πρέπει να το κάνω . Τίποτα βόμπες θα βάλω για να φαίνεται μπαμπάτσικο . Τώρα για τις αναλογίες στο βάψιμο τα περισσότερα γίνονται με το μάτι γιατί το μέτρημα είναι βαρετό . Άμα ψεκάζεται καλά σημαίνει ότι έχει αραιωθεί σωστά !


Παππάς: Η απόφαση του ESM εκθέτει όσους εύχονταν την... - Star.gr\nΠΟΛΙΤΙΚΗ - ΟΙΚΟΝΟΜΙΑ Τρίτη, 24 Ιανουαρίου 2017, 17:16\nΠαππάς: Η απόφαση του ESM εκθέτει όσους εύχονταν την καταστροφή της χώρας\n«Η χώρα βρίσκεται στην πορεία της σταθεροποίησης και της ανάπτυξης» υποστήριξε\nΗ απόφαση του Ευρωπαϊκού Μηχανισμού Στήριξης (ESM) «εκθέτει ανεπανόρθωτα όσους εύχονται και προσεύχονται η χώρα να πάθει μία καινούρια καταστροφή, για να ξεπλύνουν την καταστροφή, την οποία αυτοί έφεραν στη χώρα και τον λαό με τις πολιτικές τους επιλογές» υποστήριξε με αφορμή την έγκριση των βραχυπρόθεσμων μέτρων ελάφρυνσης του ελληνικού χρέους, ο υπουργός Ψηφιακής Πολιτικής, Τηλεπικοινωνιών και Ενημέρωσης, Νίκος Παππάς.\nΟ κ. Παππάς, ο οποίος πραγματοποιεί περιοδεία στα «ψηφιακά» χωριά της Δυτικής Μακεδονίας, τόνισε επίσης:\n«Πρέπει να προσέξουν, διότι πολύ γρήγορα θα διαψευσθούν για ακόμη μία φορά. Η χώρα ανακάμπτει και αυτοί θα μείνουν να νοσταλγούν τις πολιτικές που εφάρμοσαν, τις πολιτικές που εμείς ακυρώσαμε, τις εποχές που το τρίγωνο της διαπλοκής διαφέντευε τη χώρα και απομυζούσε το δημόσιο χρήμα και τους πόρους».\nΟ υπουργός Ψηφιακής Πολιτικής συμπλήρωσε «ότι μπορούμε να κοιτάμε το μέλλον με μεγαλύτερη αισιοδοξία. Τα μηνύματα και από την Ευρώπη είναι τέτοια και η ελληνική κυβέρνηση θα συνεχίσει να εργάζεται ασταμάτητα για να διευρύνονται οι συμμαχίες της χώρας και να πείθονται όλο και περισσότεροι ότι έχουμε πραγματικά γυρίσει σελίδα».\n«Προφανέστατα όταν κληρονομεί κανείς μία κατάσταση, όπως ήταν η γνωστή, δεν δικαιούται να πανηγυρίζει, αλλά δεν δικαιούται ούτε να σιωπά μπροστά στα πρόδηλα σημάδια της ανάκαμψης», τόνισε επίσης ο κ. Παππάς, ενώ κάλεσε «τα κομμάτια των εταίρων που θέλουν να επιβάλλουν καθυστερήσεις, αλλά και την αξιωματική αντιπολίτευση, να σκεφθούν και να δουν την πραγματικότητα και να προσαρμόσουν και την τακτική τους με βάση αυτήν».\nΣχετικά με ενδεχόμενο πρόωρης προσφυγής στις κάλπες, ο υπουργός δήλωσε ότι «στις εκλογές θα πάμε το 2019» και τότε η αξιωματική αντιπολίτευση θα κληθεί «να εξηγήσει γιατί είχε παταγώδη αποτυχία σε όλες της τις προβλέψεις από την αρχή του 2015 και μετά».\nεπιθεση στη ΝΔ


Από την Άκρη του Κόσμου στην Ελλάδα – Liberation Popular\nΈνας ποιητής από τη Χιλή, ένας επαναστάτης από την Γκάμπια, ένας μηχανικός από το Νεπάλ, μία οικιακή βοηθός από τις Σεϋχέλλες και μία πυροσβέστης από το Περού, μου εξηγούν γιατί την ώρα που η ελληνική κοινωνία ταμπουρώνεται μέσα στον διαρκώς αυξανόμενο συντηρητισμό της και κλείνει τα σύνορά της ερμητικότερα, την ώρα που η ξενόφοβη βία διογκώνεται, εκείνοι νιώθουν καλά που έχουν περάσει το μεγαλύτερο μέρος της ζωής τους εδώ\nΠέντε άνθρωποι από πέντε πολύ μακρινές και πολύ διαφορετικές χώρες έρχονται στην Ελλάδα για να ζήσουν. Η πολιτική αστάθεια, τα δικτατορικά καθεστώτα, η φτώχεια, η τύχη και ο έρωτας, αλλάζουν τις ζωές τους και τους οδηγουν εδώ.\nΌταν βράδιαζε δεν κυκλοφορούσαμε στο δρόμο. Τα μόνα χρόνια που μπόρεσα να ζήσω ελεύθερα στην πατρίδα μου ήταν στις αρχές της δεκαετίας του 70′ όταν ήταν Πρόεδρος ο μαρξιστής Σαλβαντόρ Αγιέντε».\nΟ Χάιμε Σβαρτ δηλώνει ποιητής και επαναστάτης. Γεννήθηκε και μεγάλωσε στο Σαντιάγκο της Χιλής και έζησε από πρώτο χέρι τη δικτατορία του Πινοσέτ. «Όταν βράδιαζε δεν κυκλοφορούσαμε στο δρόμο. Τα μόνα χρόνια που μπόρεσα να ζήσω ελεύθερα στην πατρίδα μου ήταν στις αρχές της δεκαετίας του 70′ όταν ήταν Πρόεδρος ο μαρξιστής Σαλβαντόρ Αγιέντε. Τότε αγοράζαμε Ντοστογιέφσκι, Νερούδα και Μαρκές στην ίδια τιμή που αγοράζαμε ένα πακέτο τσιγάρα. Εκείνη την περίοδο άκουσα τα πρώτα ροκ-εν-ρολ τραγούδια και έγραψα τα πρώτα μου ποιήματα. Τα πάντα γέμισαν χρώμα και τέχνη».\nΤην δεκαετία του 70′, ο Χάιμε αυτοεξορίστηκε στην Ιταλία, όπου έζησε για πέντε περίπου χρόνια. Εκεί γνώρισε την ελληνικής καταγωγής γυναίκα του και άλλους φοιτητές με έντονη αντιστασιακή δράση. «Δημιουργήσαμε μία ομάδα αλληλεγγύης για τον χιλιανό λαό, την Brigada Muralista, με σκοπό να τους βοηθήσουμε να πάρουν επιτέλους την κατάσταση στα χέρια τους. Έπειτα από πολλές προσπάθειες και αφού παντρεύτηκα, μετακόμισα στην Χιλή με τη γυναίκα μου και έζησα εκεί για αρκετά χρόνια».\n«Στην Γκάμπια δεν υπάρχουν ανθρώπινα δικαιώματα. Κανείς δεν μπορεί να πάει κόντρα στην κυβέρνηση ακόμη και σήμερα».\nΜαλαμίν Σέλιχ, Δημοκρατία της Γκάμπια\nΜιλώντας σπαστά ελληνικά, ο Μαλαμίν μου εξηγεί τους λόγους για τους οποίους έφυγε από τη χώρα του, λίγο πριν γίνει το πραξικόπημα το 1981. «Στην Γκάμπια δεν υπάρχουν ανθρώπινα δικαιώματα», μου λέει και διευκρινίζει ότι, ενώ δεν αντιμετώπιζε ιδιαίτερα οικονομικά προβλήματα, είχε επαναστατικό χαρακτήρα και αργά ή γρήγορα θα κινδύνευε με φυλάκιση. «Κανείς δεν μπορεί να πάει κόντρα στην κυβέρνηση ακόμη και σήμερα. Εδώ, μπορώ να εκφράζομαι. Κι αυτό είναι ανεκτίμητο», τονίζει.\nΌταν έφυγε ήταν 27 χρόνων και δούλευε στα καράβια. Έζησε στη Λιβύη για δυόμιση χρόνια και έπειτα ήρθε στην Ελλάδα, όπου και μένει τα τελευταία 35 χρόνια. Λόγω προβλημάτων υγείας αναγκάστηκε να σταματήσει τα ταξίδια και ξεκίνησε να εργάζεται σε οικοδομές. Πριν τέσσερα χρόνια όμως, ανακάλυψε ότι είχε ζάχαρο και υποβλήθηκε σε αναγκαστικό ακρωτηριασμό του ποδιού του, με αποτέλεσμα να μην μπορεί πλέον να εργαστεί. «Είμαι τυχερός που είχα ασφάλιση, διότι χρήματα για φακελάκι δεν είχα να δώσω», μου λέει.\nΣήμερα, ζει με τα ελάχιστα χρήματα που παίρνει από την αναπηρική σύνταξη. Όμως, υπάρχει κάτι το οποίο τον προβληματίζει πολύ περισσότερο από το οικονομικό ή την υγεία του. «Αν και βρίσκομαι στην Ελλάδα πάνω από τρεις δεκαετίες, δεν έχω καταφέρει ακόμη να αποκτήσω ελληνική υπηκοότητα. Δεν με νοιάζει για μένα, αλλά για το γιο μου, ο οποίος ενώ έχει γεννηθεί εδώ, δεν έχει ελληνική ιθαγένεια, ούτε καν διαβατήριο. Είναι άδικο», επισημαίνει και με ρωτά: «Εσύ μπορείς να με βοηθήσεις να του βγάλω χαρτιά;».\n«Ο γιος μου δεν μπορεί να συνεχίσει τις σπουδές του, επειδή δεν του δίνουν την υπηκοότητα, ενώ γεννήθηκε εδώ. Προς το παρόν πληρώνουμε για τις άδειες παραμονής».\nΟγκούστα Ερνέστα, Σεϋχέλλες\nΗ Ογκούστα έφυγε από τις Σεϋχέλλες όταν ήταν μόλις 12 ετών, μαζί με την αδελφή της, για τη Σιέρα Λεόνε. Εκεί έζησε εννέα ολόκληρα χρόνια. Στη συνέχεια ταξίδεψε για τη Τζέντα της Σαουδικής Αραβίας, όπου βρήκε δουλειά σαν νταντά, φροντίζοντας τα παιδιά δύο Γάλλων διπλωματών. Στην Ελλάδα ήρθε στα 32 της και έγκυος. Και δεν ξαναέφυγε ποτέ.\nΑνύπαντρη, μεγάλωσε το γιο της, δουλεύοντας σαν οικιακή βοηθός, εδώ και 21 χρόνια. «Πήρα στα χέρια μου το μικρό αγόρι της οικογένειας όταν ήταν 5 ημερών και σήμερα είναι 18», λέει χαμογελώντας.\nΤα προβλήματα που αντιμετωπίζει δεν είναι λίγα, αν και το σημαντικότερο, όπως και για τον Μαλαμίν, είναι τα «χαρτιά» του γιου της. «Τα πράγματα παλιά στην Ελλάδα ήταν καλύτερα. Τώρα οι περισσότεροι τα φέρνουν δύσκολα βόλτα. Αλλά το δικό μας θέμα είναι ότι ο γιος μου δεν μπορεί να συνεχίσει τις σπουδές του, επειδή δεν του δίνουν την υπηκοότητα, ενώ γεννήθηκε εδώ. Προς το παρόν πληρώνουμε για τις άδειες παραμονής. Όμως, αγαπάω τρομερά την Ελλάδα. Δεν θα άλλαζα αυτό το μέρος με τίποτα».\n«Όταν ξέσπασε ο εμφύλιος στο Νεπάλ, τα πράγματα πέρασαν στο άλλο άκρο. Έγιναν επικίνδυνα. Φτάσαμε στο σημείο να προτιμάμε το προηγούμενο καθεστώς, όσο σκληρό κι αν ήταν».\nΚρις Ποκαρέλ, Νεπάλ\n«Η ζωή στο Νεπάλ ήταν ήρεμη για μένα. Προέρχομαι από οικογένεια ακαδημαϊκών και η οικονομική μας κατάσταση, για τα δεδομένα της χώρας, μας επέτρεπε να έχουμε μία άνετη ζωή. Το 1992, ενώ σπούδαζα μηχανικός στην Κατμαντού, γνώρισα την γυναίκα μου, η οποία είχε έρθει για διακοπές από την Ελλάδα. Μέχρι να ολοκληρώσω τις σπουδές μου, εκείνη πηγαινοερχόταν Ελλάδα-Νεπάλ. Κάποια στιγμή ήρθαμε εδώ για διακοπές και δεν γύρισα ποτέ πίσω».\nΟ Κρις πλέον επισκέπτεται το Νεπάλ μόνο μια φορά το χρόνο. «Πριν ξεσπάσει ο εμφύλιος, η Κατμαντού ήταν μία ήρεμη πόλη, που κινούνταν σε χαλαρούς ρυθμούς. Η ελευθερία του λόγου όμως, ήταν ανύπαρκτη. Ο κόσμος φοβόταν να αντιδράσει και κάθε μορφή απειθαρχίας, ανυπακοής ή αντίστασης διώκονταν ανελέητα. Όταν ξέσπασε ο πόλεμος, τα πράγματα πέρασαν στο άλλο άκρο. Έγιναν επικίνδυνα. Φτάσαμε στο σημείο να προτιμάμε το προηγούμενο καθεστώς, όσο σκληρό κι αν ήταν».\nΗ Κατμαντού, διηγείται ο Κρις, είναι λεκανοπέδιο σαν την Αθήνα, το οποίο ενώνεται με τέσσερις πόλεις, γεμάτες ναούς, που μοιάζουν με μουσεία. «Οι Νεπαλέζοι είναι άνθρωποι χαρούμενοι και ξένοιαστοι. Ακολουθούν μία φιλοσοφία που τους επιτρέπει να διατηρούν την αισιοδοξία τους, ακόμα και αν τους λείπουν τα υλικά αγαθά. Το 98% των ανθρώπων είναι Ινδουιστές. Για εμάς ο Βουδισμός και ο Ινδουισμός είναι ένα και το αυτό. Είναι μια όμορφη φιλοσοφία που την ακολουθούμε χωρίς θρησκευτικούς δογματισμούς», τονίζει.\nΑυτή η νοοτροπία τον «κυνηγά», όπως μου λέει, παρά το γεγονός ότι βρίσκεται πολλά χρόνια στην Ελλάδα. «Δεν γίνεται να δω κάποιον, και να μην του πω καλημέρα χαμογελώντας. Όσο για το παιδί μου, έχει ελληνική υπηκοότητα λόγω της γυναίκας μου, όμως είμαι σίγουρος πως, αν η μητέρα του δεν ήταν Ελληνίδα, θα αντιμετώπιζε μεγάλο πρόβλημα με τα χαρτιά του», μου λέει κλείνοντας.\n«Αισθάνομαι τυχερή, διότι η οικογένεια του άνδρα μου δεν ήταν ποτέ προκατειλημμένη απέναντί μου. Δυστυχώς, εξακολουθούν να υπάρχουν πολλά κλειστά μυαλά».\nΚάρμεν Σουάλμ, Περού\nΗ Κάρμεν ήταν από τις πρώτες γυναίκες πυροσβέστες της χώρας της, γεγονός που διηγείται με περηφάνια, αφού, όπως μου εξηγεί, «εκείνη την εποχή στο Περού οι γυναίκες πολύ δύσκολα βρίσκονταν σε τέτοιες θέσεις». Το πρώτο πράγμα που σου απαντά όταν τη ρωτάς πώς της φαίνεται η Ελλάδα είναι: «Πώς να μην μου αρέσει αυτό το μέρος; Μου χάρισε τον έρωτα της ζωής μου!».\nΖει εδώ 27 χρόνια και έχει δύο κόρες 24 και 18 χρόνων. «Αισθάνομαι τυχερή, διότι η οικογένεια του άνδρα μου δεν ήταν ποτέ προκατειλημμένη απέναντί μου. Η κουνάδια μου και η πεθερά μου έχουν ζήσει πολλά χρόνια στη Βενεζουέλα και ήταν ανοιχτόμυαλες. Ξέρω όμως πολλά ζευγάρια που πήραν διαζύγιο, επειδή η οικογένεια του ενός δεν αποδεχόταν την καταγωγή του άλλου. Δυστυχώς, εξακολουθούν να υπάρχουν πολλά κλειστά μυαλά».\nΗ Λατινοαμερικάνικη κοινότητα στην Ελλάδα είναι σαν μια μεγάλη οικογένεια, μου εξηγεί: «Μαζευόμαστε συχνά για να γιορτάσουμε τις εθνικές γιορτές των πατρίδων μας. Χορεύουμε, τραγουδούμε και περνάμε καλά. Υπάρχει ένα αίσθημα αλληλεγγύης μεταξύ μας».\n«Νοσταλγείς το Περού;», την ρωτώ. «Τα πρώτα μου Χριστούγεννα εδώ έκλαιγα συνέχεια, μου έλειπαν τα αδέλφια μου και δεν έβλεπα τίποτα τριγύρω που να θυμίζει γιορτή», μου λέει. «Τώρα, μετά από τόσα χρόνια δεν θα άλλαζα την Ελλάδα, όσο κι αν αγαπάω το Περού».\nΠροηγούμενες Προηγούμενο άρθρο: Ο ρόλος των βουλευτών της Χρυσής Αυγής στην εγκληματική οργάνωση-Διαβάστε το ΥΠΟΜΝΗΜΑ της Πολιτικής Αγωγής\nΕπόμενες Επόμενο άρθρο: «Υπολογίζω τους πάντες αλλά δεν φοβάμαι»: Η τελευταία συνέντευξη του Βασίλη Στεφανάκου


Το Κουτσαβάκι: Η Ελληνική κυβέρνηση έχει κάνει το αναγκαίο έργο για να λάβει 2,8 δις €\nΗ Ελληνική κυβέρνηση έχει κάνει το αναγκαίο έργο για να λάβει 2,8 δις €\nΑθήνα, 23 Σεπτεμβρίου — RIA Novosti, Gennady Melnik. Η Ελληνική κυβέρνηση κατέθεσε την Παρασκευή ένα νομοσχέδιο στο Κοινοβούλιο, η υιοθέτηση του οποίου είναι απαραίτητη για να ξεκλειδώσει το Eurogroup την δόση των 2. 8 δις ευρώ, σύμφωνα με το κείμενο που δημοσιεύθηκε στην ιστοσελίδα του Κοινοβουλίου.\nΤον Μάιο οι διεθνείς πιστωτές (η Ευρωπαϊκή Επιτροπή, το Διεθνές Νομισματικό Ταμείο, η Ευρωπαϊκή Κεντρική Τράπεζα και ο Ευρωπαϊκός μηχανισμός σταθερότητας) ολοκλήρωσαν την πρώτη εκτίμηση της προόδου των μεταρρυθμίσεων της Ελλάδας και προσδιόρισαν την επόμενη δόση του δανείου από το τρίτο πακέτο οικονομικής βοήθειας προς την Ελλάδα 10,3 δισεκατομμύρια ευρώ. Από το ποσό αυτό, τον Ιούνιο, διατέθηκαν 7. 5 δις ευρώ. Τα υπόλοιπα 2. 8 δις ευρώ θα μεταφερθούν στην Ελλάδα μετά την εκπλήρωση των 15 προϋποθέσεων, συμπεριλαμβανομένων εκείνων που σχετίζονται με την ιδιωτικοποίηση, μεταρρυθμίσεις στον τομέα της ενέργειας, και την διαχείριση των τραπεζών. Η κυβέρνηση της Ελλάδας δήλωσε ότι δεν θεωρεί μεγάλα τα προβλήματα για την εφαρμογή των 15 προϋποθέσεων.\nΤο νομοσχέδιο ιδιαίτερα καταργεί μια σειρά από οφέλη για τις εισφορές κοινωνικής ασφάλισης, αλλάζει τις συνθήκες λειτουργίας της αγοράς ηλεκτρικής ενέργειας, δημιουργεί ένα νέο Ταμείο, για την διαχείριση περιουσιακών στοιχείων για μια σειρά από κρατικές επιχειρήσεις, συμπεριλαμβανομένης της δημόσιας Επιχείρησης Ηλεκτρισμού (ΔΕΗ), επιχειρήσεις για την ύδρευση της Αθήνας, της Θεσσαλονίκης, της ΕΥΔΑΠ και της ΕΥΑΘ, το μετρό της Αθήνας, της επιχείρησης ΕΛΒΟ (Ελληνική αυτοκινητική βιομηχανία, που είναι ο μόνος κατασκευαστής των τροχοφόρων και ερπυστριοφόρων οχημάτων στη χώρα -. Ed).\nΑυτή την εβδομάδα το Ελληνικό Κοινοβούλιο ενέκρινε τη συμφωνία σχετικά με την ιδιωτικοποίηση του πρώην αεροδρομίου του Ελληνικού στην Αθήνα, που είναι επίσης μία από τις 15 προϋποθέσεις.\nΤο νομοσχέδιο εισήχθη ως επείγον , θα πρέπει να ψηφιστεί πριν τις 29 Σεπτεμβρίου, που θα γίνει η συνάντηση της ομάδας εργασίας του Eurogroup.\nΧωρίς την υλοποίηση όλων των μεταρρυθμίσεων που προσδιορίζονται στην πρώτη αξιολόγηση, δεν μπορεί να ξεκινήσει μια δεύτερη αξιολόγηση, που θα καθορίζει την κατανομή των νέων δόσεων του δανείου. Επιπλέον, η δεύτερη αξιολόγηση πρέπει να είναι η βάση της διαδικασίας της ελάφρυνση του χρέους για την Ελλάδα, δηλαδή της αναδιάρθρωσης του χρέους. Νωρίτερα είχε αναφερθεί ότι το ΔΝΤ μπορεί να γίνει ένας δανειστής της Ελλάδας στο πλαίσιο του τρίτου προγράμματος μετά από το ζήτημα του χρέους της χώρας. Το τρίτο πρόγραμμα της οικονομικής βοήθειας προϋποθέτει την κατανομή των 86 δισεκατομμυρίων ευρώ δανείων. Μέχρι τώρα τα χρήματα τα παρέχει μόνο ο ΕΜΣ.


ΕΚΔΗΛΩΣΗ ΤΟΥΡΚΟΨΥΧΟΥ ΣΥΛΛΟΓΟΥ ΣΤΟ ΛΟΝΔΙΝΟ ΠΑΡΟΥΣΙΑ ΤΟΥ ΤΣΑΒΟΥΣ – TourkikaNea.gr\nO Tσαβούς τίμησε την μέρα 29η Ιανουαρίου –Ημέρα Εθνικής Αντίστασης στο Λονδίνο\nΟ πρόεδρος του κόμματος DEB Μουσταφά Αλή Τσαβούς μετείχε ως επίτιμος καλεσμένος στην εκδήλωση που οργάνωσε ο Σύλλογος Αλληλεγγύης Τούρκων Δυτικής Θράκης-Αγγλίας στις 31 Ιανουαρίου για την 29η Ιανουαρίου –Ημέρα Εθνικής Αντίστασης.\nΤον πρόεδρο Τσαβούς συνόδεψαν ο σύμβουλος του ο Αϊντίν Αχμέτ και ο Σερίφ Οσμάν.\nΤο βράδυ της 30/1 ο Ριντβάν Χατζημπεντέλ –πρόεδρος του Συλλόγου Αλληλεγγύης Τούρκων Δυτικής Θράκης-Αγγλίας και αντιπρόεδρος της ABTTF (Ευρωπαϊκή Ομοσπονδία Τούρκων Δυτικής Θράκης) μαζί με το μέλος του Δ.Σ. της ABTTF Σεμπαχαττίν Αμπντουρραχμάν και με τον Ερτζουμέντ Μουσταφάογλου-μέλος του Δ.Σ. του Συλλόγου Αγγλίας παρέθεσαν δείπνο προς τιμήν της επιτροπής του DEB. Στο γεύμα μετείχαν τα μέλη του Δ.Σ. του συλλόγου, ο πρώην πρόεδρος της ABTTF Νετσμί Χασάν και όλοι οι παλιοί πρόεδροι του συλλόγου. Κατά την διάρκεια του δείπνου υπήρξε ανταλλαγή απόψεων σχετικά με όλα τα θέματα της Δυτικής Θράκης.\nΠροσευχή στο τζαμί Σουλεϊμανίγιε\nΤην 31 Ιανουαρίου ο πρόεδρος του συλλόγου και αντιπρόεδρος της ABTTF Ριντβάν Χατζημπεντέλ και ο πρώην πρόεδρος του συλλόγου και νυν μέλος του Δ.Σ. της ABTTF Σεμπαχαττίν Αμπντουρραχμάν συνόδεψαν τον πρόεδρο του DEB και την ομάδα του σε μια σύντομη βόλτα στο Λονδίνο. Ακολούθως όλοι μαζί προσευχήθηκαν για την Παρασκευή στο τζαμί Σουλεϊμανίγιε στο Λονδίνο. Δεν διέφυγε της προσοχής ότι το μέγεθος του τζαμιού και το ύψος του μιναρέ δεν εμποδίστηκε από την αγγλική δημοκρατία.\n29 ΙΑΝΟΥΑΡΙΟΥ ΗΜΕΡΑ ΕΘΝΙΚΗΣ ΑΝΤΙΣΤΑΣΗΣ\nΤο βράδυ της ίδιας μέρας ο Σύλλογος Αλληλεγγύης Τούρκων Δυτικής Θράκης-Αγγλίας οργάνωσε μια βραδιά τιμής της 29ης Ιανουαρίου-Μέρας Εθνικής Αντίστασης. Στην βραδιά μετείχαν καλεσμένοι από διάφορους κύκλους, ενώ παρόντες ήταν ο πρόεδρος του DEB Μουσταφά Αλή Τσαβούς, ο πρόεδρος της ABTTF Χαλίτ Χαμπίπογλου, ο υποψήφιος ευρωβουλευτής με το κόμμα των Φιλελευθέρων Δρ. Τουράν Οζέν, ο σύμβουλος του προέδρου του DEB Αϊντίν Αχμέτ, ο εκπρόσωπος του Μετώπου Τουρκμένων του Ιράκ Σουντούς Αμπάς, ο πρόεδρος του Αζέρικου Κέντρου Πολιτισμού και Φιλίας Δρ. Αλή Τεκίν Αταλάρ και πολλοί Δυτικοθρακιώτες.\nΟ πρόεδρος του συλλόγου Ριντβάν Χατζημπεντέλ αφού έκανε την εναρκτήρια ομιλία, έδωσε τον λόγο στον Δρ. Σεμπαχαττίν Αμπντουρραχμάν για να περιγράψει την 29η Ιανουαρίου-Ημέρα Εθνικής Αντίστασης. Ο Δρ. Σεμπαχαττίν Αμπντουρραχμάν ενημέρωσε σχετικά με τα γεγονότα της 29/1, και ανέφερε πως οι Τούρκοι της Δυτικής Θράκης ιδιαίτερα με το στρατιωτικό πραξικόπημα του 1967 στην Ελλάδα και μέχρι το 1984 υπέστησαν πολύ μεγάλες αδικίες και τους αφαιρέθηκαν δικαιώματα.\nΑργότερα μίλησε ο πρόεδρος της ABTTF Χαλίτ Χαμπίπογλου ο οποίος είπε πως οι κυβερνήσεις που ανέλαβαν μετά από τα γεγονότα της 29/1 καμμιά τους δεν έκανε αυτό που της αναλογούσε σχετικά με την απόδοση των δικαιωμάτων της Τουρκικής Μειονότητας Δυτικής Θράκης. Ο Χαμπίπογλου περιέγραψε τα θέματα της Τουρκικής Κοινότητας Δυτικής Θράκης, είπε πως η ΑΒTTF εργάζεται για την απόδοση των δικαιωμάτων και ελευθεριών της Τουρκικής Μειονότητας Δυτικής Θράκης με το πνεύμα και την ευαισθησία της 29/1, με βάση την αρχή πως ¨Το δικαίωμα δεν δίνεται αλλά παίρνεται¨, και διακήρυξε πως και στα επόμενα χρόνια θα συνεχίσουν με υπομονή και αποφασιστικότητα τον αγώνα τους. Είπε επίσης πως η Τουρκική Μειονότητα Δυτικής Θράκης θα συνεχίσει τον δίκαιο αγώνα της με μια φωνή και σαν μια γροθιά μαζί με τους Δυτικοθρακιώτες που βρίσκονται σε Ελλάδα, Τουρκία, Ευρώπη και σε άλλα μέρη του κόσμου.\nΤιμήθηκε ο Δρ. Σαδίκ Αχμέτ\nΜετά από τον πρόεδρο της ABTTF τον λόγο πήρε ο πρόεδρος του DEB Μουσταφά Αλή Τσαβούς, ο οποίος είπε πως σε αυτήν την τόσο σημαντική για τους Δυτικοθρακιώτες Τούρκους μέρα, ήρθαν από την Δυτική Θράκη και είπε πως σε οποιοδήποτε μέρος του κόσμου υπάρχει Δυτικοθρακιώτης προτίθενται να τον συναντήσουν.\nΟ πρόεδρος μνημόνευσε τον Δρ.Σαδίκ Αχμέτ που κατέχει πολύ σημαντική θέση στον αγώνα που διεξάγουν οι Τούρκοι της Δυτικής Θράκης, είπε πως σε εκείνες τις μέρες –όπως και σήμερα- απορρίπτεται η τουρκική ταυτότητα στην Δυτική Θράκη, ιστορικοί σύλλογοι έχουν κλείσει λόγω της ταυτότητας τους, ενώ πρόθεσε πως τότε θεωρούνταν μεγάλη υπόθεση μια άδεια οδήγησης και ένας τίτλος κυριότητας. Ο πρόεδρος ανέφερε πως οι Τούρκοι της Δυτικής Θράκης είναι η πιο υπάκουη μειονότητα του κόσμου και συνέχισε λέγοντας : ¨Μέχρι το 1988 μας πατούσαν στο λαιμό. Αλλά ξέχασαν κάτι. Οι Τούρκοι της Δυτικής Θράκης μπορεί να μετανοήσουν για όλα, αλλά ποτέ δεν υποχωρούν σε θέματα σχετικά με το Ισλάμ και τον τουρκισμό τους. Για αυτό τον λόγο δεκάδες χιλιάδες άτομα συνέρευσαν στην πλατεία της Κομοτηνής. Ξεπερνώντας τα πάντα γέμισαν τις πλατείες. Εάν εκείνη την μέρα δεν είχαμε κραυγάσει και δεν είχαμε κάνει να ακουστεί στον κόσμο η φωνή μας, τώρα θα ήταν δύσκολα να πάρουμε τα πολιτικά δικαιώματα που κατέχουμε¨. Ο πρόεδρος Μουσταφά Αλή Τσαβούς είπε πως η Τουρκική Μειονότητα Δυτικής Θράκης ζητά την απόδοση όλων των αναγνωρισμένων και προστατευμένων από την συνθήκη της Λωζάννης δικαιωμάτων.\nΙστοσελίδα του DEB 3/2/2014\nΣχ : Η παραπάνω φωτογραφία είναι από την εν λόγω εκδήλωση. Τώρα βέβαια που το βλέπουν το ¨πολλοί Δυτικοθρακιώτες”….\n← ΙΜΠΕΡΙΑΛΙΣΤΙΚΗ ΤΟΥΡΚΙΚΗ ΔΡΑΣΗ ΣΤΑ ΝΟΤΙΑ ΤΗΣ ΚΥΠΡΟΥ\nΣΧΕΤΙΚΑ ΜΕ ΤΟΝ ΣΥΛΛΟΓΟ ΤΩΝ ΔΥΤΙΚΟΘΡΑΚΙΩΤΩΝ ΑΓΓΛΙΑΣ →


Το Sony PSP 2 θα έχει οθόνη αφής(;) | Techblog.gr\nΤο Sony PSP 2 θα έχει οθόνη αφής(;)\nΤρίτη, 27/01/2009 · Αλέξανδρος Παππάς PlayStation\nΣτη βιομηχανία των videogames, όταν υπάρχουν πολλές και συνεχείς φήμες για ένα θέμα, τότε σχεδόν πάντα αυτές έχουν βάση. Με λίγα λόγια, όπου υπάρχει καπνός, υπάρχει και φωτιά. Αυτό ακριβώς ισχύει και με το PSP 2. Παρόλο που η Sony αρνείται να μιλήσει γι αυτό και επιμένει ότι δεν ετοιμάζει τον διάδοχο του PSP, οι φήμες δεν λένε να κοπάσουν. Σύμφωνα με πηγές του IGN, το PSP 2 είναι πράγματι υπό ανάπτυξη και θα χρησιμοποιεί multi-touch τεχνολογία.\nΤο νέο φορητό λέγεται ότι θα διαθέτει widescreen multi-touch interface σαν αυτό του iPhone, το οποίο θα χρησιμεύει τόσο για παιχνίδια όσο και για πλοήγηση στα μενού. Φήμες προς το παρόν, αλλά για πόσο ακόμα;\noxi den thn lew\nΕχω παραγκηλη καρτα μνημης32 gb 10claas για το calaxy s υπαρχει περιπτωση να μην ειναι συμβατη αν οχι ποια ειναι η ειδανικη αν ξερει κανεις παρακαλω


Το Μικρό Καράβι: Γιατί βάφουμε κόκκινα τα αυγά το Πάσχα;\nΥπάρχει ένα περιστατικό στο οποίο αποδίδεται ο λόγος που βάφουμε τα πασχαλινά αυγά κόκκινα. Όταν διαδιδόταν από στόμα σε στόμα ότι αναστήθηκε ο Χριστός, κανείς δεν το πίστευε. Μάλιστα μια γυναίκα, που κρατούσε στο καλάθι της αυγά, φώναξε: "Αποκλείεται να αναστήθηκε! Όπως τα αυγά δεν μπορούν από άσπρα να γίνουν κόκκινα, έτσι και οι νεκροί δεν μπορούν να αναστηθουν!" Και ως εκ θαύματος τα αυγά της έγιναν κόκκινα!\nΣτην Κέρκυρα διηγούνται μια αστεία ιστορία πως όταν αναστήθηκε ο Χριστός, πρώτα πρώτα το άκουσαν κάτι αυγά. Αμέσως άρχισαν την τρεχάλα να το διαδώσουν παντού και από το πολύ τρέξιμο έγιναν κατακόκκινα!\nΜία εξήγηση που δίνεται λέει ότι η Παναγία πήρε ένα καλάθι αυγά και τα πρόσφερε στους φρουρούς Του Υιού της, ικετεύοντάς τους να του φέρονται καλά. Όταν τα δάκρυά της έπεσαν πάνω στα αυγά, αυτά βάφτηκαν κόκκινα!\nΜερικοί πάλι πιστεύουν ότι τα αυγά βάφονται κόκκινα σε ανάμνηση του αίματος του Χριστού, που χύθηκε για εμάς τους ανθρώπους.\nΠάνω στα άσπρα αυγά έγραφαν με λειωμένο κερί ευχές, σχεδίαζαν σκηνές από τη ζωή του Χριστού, πουλιά κ.ά. Έριχναν μετά τα αυγά στην κόκκινη μπογιά και μέχρι να λειώσει το κερί έμεναν τα γράμματα και τα σχέδια άσπρα. Τα "ξομπλωτά" ή "κεντημένα" αυγά, που τα λέγαν στη Μακεδονία και "πέρδικες", μια και συχνά είχαν πάνω τους πουλιά, ή ίσως και γιατί ξεχώριζαν, όπως κι οι πέρδικες, για την ομορφιά τους, θύμιζαν συχνά μικρογραφίες.\nΕτικέτες Παραδόσεις, Πάσχα


Αμερικανικό πεζικό: Σχεδιάζει την απόκτηση νέου ελαφρού πλοίου αμφίβιων επιχειρήσεων | Defencenet\nΤην απόκτηση ενός νέου ελαφρού πλοίου αμφίβιων επιχειρήσεων (LAW: Light Amphibious Warship) από το 2023 και μετά σχεδιάζουν οι Αμερικανοί Πεζοναύτες.\nΤα πλοία, τα οποία βρίσκονται σε φάση σχεδίασης, θα είναι μεταξύ 60-120 μέτρων μήκους και θα μπορούν να μεταφέρουν έως 75 πλήρως εξοπλισμένους Πεζοναύτες ή 4.000 τόνων φορτίου, ενώ η τιμή τους δεν θα πρέπει να ξεπερνά τα $ 100-130 εκατομμύρια.\nΤα πλοία LAW δεν θα αντικαταστήσουν κάποιον άλλον τύπο πλοίου, αλλά θα έχουν τον ρόλο της μεταφοράς μικρών μονάδων πεζοναυτών σε περιοχές με πολλά νησιά.\nΤο σχετικό πρόγραμμα ξεκίνησε στα μέσα του 2020. Τα LAW δεν θα έχουν κατάστρωμα πτητικών μέσων, αλλά θα πρέπει να μπορούν να υποστηρίζουν του 75 πεζοναύτες για μεγάλο χρονικό διάστημα (ενδιαιτήσεις, τροφή, νερό, κέντρο σχεδίασης και ελέγχου επιχειρήσεων).\nΟ κύριο οπλισμός τους θα είναι ένα πυροβόλο των 30 χιλιοστών επί τηλεχειριζόμενου πύργου.\nΗ επιθυμητή ταχύτητα πλεύσης είναι οι 15 κόμβοι με πλήρη φόρτο (28 χιλιόμετρα την ώρα), ενώ το επιθυμητό επίπεδο προστασίας είναι το Tier-2+, δηλαδή τα πλοία θα πρέπει να διατηρήσουν το πλήρωμα και τους πεζοναύτες ασφαλείας, ακόμα και μετά από πλήγμα, μέχρι τη διάσωση τους από άλλο LAW.\nΣε επίπεδο επιχειρησιακής ζωής, τα LAW θα πρέπει να παραμείνουν ικανά για 15-20 χρόνια και στη συνέχεια να η αρχιτεκτονική τους να επιτρέπει την εφαρμογή προγράμματος αναβάθμισης μέσης ζωής με στόχο την διατήρησης τους σε υπηρεσία για άλλα 15-20 χρόνια περίπου.\nΟι άξονες μελλοντικής αναβάθμισης θα πρέπει να είναι η αύξηση της ταχύτητας πλεύσης χωρίς αύξηση ή ακόμα και μείωση της κατανάλωσης καυσίμου, της μείωσης των δαπανών υποστήριξης, της αύξησης του επιπέδου προστασίας, χωρίς μεγάλη αύξηση του βάρους, οι αισθητήρες και τα συστήματα διοίκησης και ελέγχου και η ενσωμάτωση βαρύτερου οπλισμού και συστήματος αυτοπροστασίας, επίσης χωρίς μεγάλη αύξηση του βάρους.\nΟργανωτικά, τα πλοία θα συγκροτούν Μοίρες των εννέα πλοίων και κάθε Μοίρα θα υποστηρίζει έναν σχηματισμό επιπέδου Συντάγματος (MLR: Marine Littoral Regiments).\nΗ επιλογή των LAW συνάδει με τις αλλαγές που σχεδιάζει η ηγεσία των Αμερικανών Πεζοναυτών με στόχο τη δημιουργία μιας δύναμης με μικρότερες μονάδες, αλλά τεράστια ισχύ πυρός, ικανή να πλήττει στόχους από απόσταση και με ακρίβεια (δόγμα EABO: Expeditionary Advance Base Operations). Το δόγμα EABO βασίζεται στην ιδέα της ταχύτατης ενέργειας, με μικρή χρονική διάρκεια, αλλά τεράστια ισχύ πυρός. Το δόγμα υιοθετήθηκε ειδικά για την περιοχή του Ειρηνικού, όπου υπάρχουν πολλά νησιά, στα οποία ενδεχομένως οι Αμερικανοί Πεζοναύτες να κληθούν να επιχειρήσουν ταυτόχρονα.\nΣτο πλαίσιο του δόγματος EABO μικρές δυνάμεις Πεζοναυτών θα εισέρχονται στο πεδίο της μάχης, θα καταλαμβάνουν τον αντικειμενικό σκοπό (ένα μικρό νησί, για παράδειγμα) και εκεί θα δημιουργούν μια προωθημένη βάση. Από τη βάση αυτή θα επιχειρούν τα μέσα πυροβολικού μεγάλης εμβέλειας κατά της εχθρικής ενδοχώρας και εναντίων εχθρικών πλοίων.\nΣημαντική παράμετρος του δόγματος ΕΑΒΟ είναι η ανάγκη αναδίπλωσης των Πεζοναυτών, από τη μια στην άλλη προωθημένη βάση κάθε 48-72 ώρες, αφενός για λόγους ασφαλείας της φίλιας δύναμης, αφετέρου για την εναλλαγή και προσβολή των εχθρικών δυνάμεων από διαφορετικές θέσεις. Στο πλαίσιο αυτού του δόγματος οι Αμερικανοί Πεζοναύτες θα δημιουργήσουν τους σχηματισμούς MLR.


Πολιτιστικές διαδρομές με κέντρο την αρχαία Ελεύθερνα | Rethemnos News\nΡΕΘΥΜΝΟ 19.10.2021 11:00\nΠολιτιστικές διαδρομές με κέντρο την αρχαία Ελεύθερνα\nΈνα φιλόδοξο σχέδιο διασύνδεσης και ανάδειξης ιστορικών, πολιτιστικών μνημείων του Δήμου Ρεθύμνου χρηματοδοτείται από τον ΠΕΠ Κρήτης. Με μια σειρά από διαδρομές που έχουν επίκεντρο τον αρχαιολογικό χώρο της Ελεύθερνας, ο επισκέπτης θα μπορεί να επισκεφθεί και να γνωρίσει το ιδιαίτερα σημαντικό παρελθόν του τόπου μας μέσα από τις διασωζόμενες μαρτυρίες και τα μνημεία που διατηρήθηκαν από τους περασμένους αιώνες ή αποκαλύφθηκαν από την αρχαιολογική σκαπάνη.\nΗ πράξη που εντάχθηκε στις ΟΧΕ Ρεθύμνου στο ΠΕΠ Κρήτης έχει τίτλο «Πολιτιστικές διαδρομές - περιηγήσεις στο Δήμο Ρεθύμνου με κέντρο την Ελεύθερνα». Είναι προϋπολογισμού 700.998,66€ και ο σχεδιασμός έγινε σε συνεργασία με το Πανεπιστήμιο Κρήτης υπό την επιστημονική επίβλεψη και καθοδήγηση του καθηγητή αρχαιολογίας κ. Νικόλαου Σταμπολίδη.\nΗ πράξη θα υλοποιηθεί από τον Δήμο Ρεθύμνου σε τρία διακριτά υποέργα:\n1) Προμήθεια εξοπλισμού με προϋπολογισμό 162.236,02€ .\n2) Υπηρεσίες λειτουργικής υποστήριξης των Πολιτιστικών διαδρομών προϋπολογισμού 313.405,04.\n3) Υποδομές σημειακής προστασίας και ανάδειξης στον αρχαιολογικό χώρο της Ελεύθερνας (Τομέας Ι – Ανατολικός) και στο Μουσείο αρχαίας Ελεύθερνας, στο πλαίσιο των Πολιτιστικών Διαδρομών προϋπολογισμού 225.357,60 ευρώ.\nΗ ΠΕΡΙΟΧΗ ΚΑΙ ΤΑ ΕΝΔΙΑΦΕΡΟΝΤΑ ΣΗΜΕΙΑ ΤΗΣ\nH περιοχή δράσης του έργου αφορά το Βόρειο -Βορειοανατολικό τμήμα του Νομού Ρεθύμνης. Η περιοχή αυτή είναι στο μεγαλύτερο μέρος της ημιορεινή διασχιζόμενη από φαράγγια, στενές κοιλάδες και λόφους με πλούσια βλάστηση και ομορφιά. Πυκνό δίκτυο δρόμων ενώνει οικισμούς και θέσεις με ιδιαίτερο ενδιαφέρον, τόσο φυσικό όσο και πολιτιστικό. Οι δρόμοι αυτοί έχουν φορά Βορά-Νότου, διακλαδιζόμενοι από τον οριζόντιο παραθαλάσσιο άξονα Ηρακλείου-Χανίων.\nΟι Πολιτιστικές Διαδρομές εστιάζουν από Δυτικά στους άξονες Ρέθυμνο-Αγία Ειρήνη – Ρουσοσπίτι - Χρωμοναστήρι, Ρέθυμνο – Περιβόλια – Μαρουλάς – Agreco – Άδελε - Μονή Αρκαδίου, Σταυρωμένος – Ελεύθερνα - Αρχ. Ελεύθερνα (Πρινές) - Μαργαρίτες, τον αρχαιολογικό χώρο της Ελεύθερνας και την πόλη του Ρεθύμνου. Οι άξονες αυτοί περιλαμβάνουν αρχαιολογικούς χώρους, μουσεία, ιστορικούς οικισμούς, οικοτεχνικά κέντρα, οικο-τουριστικές εγκαταστάσεις, περιοχές μεγάλου φυσικού κάλλους, διαδρομές πεζοπορίας, τοπικές αγορές ντόπιων προϊόντων και υπηρεσιών καθώς και πλούσιες ευκαιρίες ψυχαγωγίας και σπορ.\nΠρόκειται για 14 διακριτές διαδρομές που βρίσκονται στον άξονα των προαναφερθέντων οικισμών και πάντα παίρνοντας ως κέντρο την Αρχαία Ελεύθερνα\nΕΜΠΛΟΥΤΙΣΜΟΣ ΤΗΣ ΕΜΠΕΙΡΙΑΣ ΕΠΙΣΚΕΨΗΣ ΚΑΙ ΠΑΡΑΜΟΝΗΣ\nΗ εμπειρία επίσκεψης αφορά ντόπιο και εγχώριο τουρισμό, ξένους επισκέπτες, σχολικό κοινό και ομάδες επισκεπτών.\nΟ εμπλουτισμός της εμπειρίας επίσκεψης έχει ως κύριο σκοπό την ικανοποίηση του επισκέπτη αλλά και την παραμονή του στον τόπο. Η τοπική αγορά υπηρεσιών και τοπικών προϊόντων θα είναι ενημερωμένη για τη δράση των Πολιτιστικών Διαδρομών με σκοπό την εξυπηρέτηση των επισκεπτών και το αμοιβαίο όφελος.\nΑΝΑΔΕΙΞΗ ΤΟΥ ΕΚΠΑΙΔΕΥΤΙΚΟΥ ΚΑΙ ΕΡΕΥΝΗΤΙΚΟΥ ΕΡΓΟΥ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ\nΗ επιστημονική και εκπαιδευτική δράση του Πανεπιστημίου Κρήτης στην περιοχή της Ελεύθερνας αποτελεί μία από τις σημαντικότερες δραστηριότητες της επιστήμης και του πνεύματος στον Νομό, με παγκόσμια εμβέλεια και σημαντικούς ακαδημαϊκούς επισκέπτες στον τόπο. Η προβολή του μακρόχρονου αυτού έργου αποτελεί σημαντικό συστατικό των Πολιτιστικών Διαδρομών, δείχνοντας ότι ο τόπος δεν παράγει μόνο τουριστικές υπηρεσίες και αγροτικά προϊόντα, αλλά και αξιόλογο επιστημονικό και εκπαιδευτικό έργο.\nΗ ΑΝΑΓΚΗ ΤΟΥ ΕΡΓΟΥ\nΤο έργο αυτό αποσκοπεί να δημιουργήσει τις προϋποθέσεις για την παραμονή επισκεπτών στον τόπο με σκοπό τη βαθύτερη και εκτενέστερη γνωριμία τους με αυτόν, αλλά και ευρύτερα της Κρήτης. Η εμπλοκή της τοπικής κοινωνίας, της παραγωγής και του πολιτιστικού πλεονάσματος με τον επισκέπτη δημιουργεί σχέσεις που αντέχουν στον χρόνο, ενώ ανοίγουν νέους ορίζοντες στη διαχείριση του τουριστικού φαινομένου. Η επαφή του επισκέπτη με τον προορισμό του σήμερα έχει αλλάξει. Ο επισκέπτης θέλει, αλλά και μπορεί, να έρθει σε απευθείας επαφή με τον τόπο και την τοπική κοινωνία και φύση, μέσω του διαδικτύου και τοπικών δράσεων αλληλεπίδρασης. Οι Πολιτιστικές Διαδρομές αποτελούν μία σημαντική (και πιλοτική) εναλλακτική ευκαιρία για τον προγραμματισμό επισκέψεων στον τόπο, τόσο πριν από την επίσκεψη, κατά τη διάρκειά της, ακόμη και μετά από αυτήν.\nΟΦΕΛΗ ΓΙΑ ΤΟΝ ΤΟΠΟ\nΤα οφέλη από τη δημιουργία και λειτουργία των Πολιτιστικών διαδρομών, πέρα από οικονομικά για τις τοπικές κοινωνίες, περιλαμβάνουν μεταξύ άλλων και ποιοτικά χαρακτηριστικά που σπάνια μπορούν να διεκδικηθούν με άλλους τρόπους:\nΕπαφή του επισκέπτη με την τοπική κοινωνία.\nΕπαφή του επισκέπτη με την ιστορία, τις παραδόσεις και το πολιτιστικό περιβάλλον που επισκέπτεται.\nΚοινωνική επαφή και γνωριμία μεταξύ των επισκεπτών.\nΔυνατότητα γνωριμίας του επισκέπτη με τοπικά προϊόντα και υπηρεσίες.\nΔυνατότητα επέκτασης του χρόνου παραμονής των επισκεπτών στον τόπο.\nΔυνατότητα ασφαλούς και υποστηριζόμενης επίσκεψης σε τόπους με φυσικό κάλλος, μνημεία των ανθρώπων και της φύσης, εξατομικευμένα στις ανάγκες ατόμων ή ομάδων.\nΜε τα παραπάνω ποιοτικά χαρακτηριστικά και δυνατότητες, οι επισκέπτες αποκτούν ισχυρές και βαθιές εμπειρίες επίσκεψης που θα θελήσουν να τις επαναλάβουν, θα τις διηγηθούν σε άλλους και θα τις αποθησαυρίσουν ως εμπειρίες της προσωπικής τους ζωής.


ΠΡΟΣ: Υπουργούς Εργασίας και Οικονομικών.\nΑνάπηροι, χρονίως πάσχοντες, γονείς και κηδεμόνες χωρίς φάρμακα, χωρίς θέρμανση, χωρίς δουλειά μας οδηγούν στον αφανισμό!\nΚαλούμε τώρα την κυβέρνηση να καταβάλει άμεσα πριν τις γιορτές έκτακτη οικονομική ενίσχυση 1.000€ στους ανάπηρους και τις οικογένειες τους και κατά προτεραιότητα στους άνεργους, στους ανασφάλιστους και ανίκανους προς εργασία, για να μπορέσουν να περάσουν με αξιοπρέπεια τις γιορτές.\nΟι περικοπές σε φάρμακα, θεραπείες, επιδόματα και συντάξεις, χωρίς θέρμανσή, και δουλεία, το κλείσιμο σε νοσοκομεία και ιατρεία του ΕΟΠΥΥ κάνουν σε πολλούς από εμάς την ζωή μας μαρτύριο.\nΓια τα κέρδη μιας χούφτας πλουτοκρατών η βάρβαρη πολιτική της συγκυβέρνησης Σαμαρά-Βενιζέλου και με οδηγό την Ευρωπαϊκή Ένωση μαζί με τις συμβιβασμένες συνδικαλιστικές ηγεσίες σε ΕΣΑΜΕΑ και ΠΟΣΓΑΜΕΑ μας οδηγούν στον μεσαίωνα.\nΚάνουμε δική μας υπόθεση την οργάνωση του αγώνα. Στρατευόμαστε με τον αγωνιστικό, ριζοσπαστικό πόλο στο χώρο των αναπήρων, με την Σ.Ε.Α.ΑΝ. στο πλευρό του ταξικού συνδικαλιστικού κινήματος και του Π.Α.ΜΕ. Αλλάζουμε τους συσχετισμούς δύναμης παντού. Συμβάλλουμε και εμείς στη συγκρότηση της Μεγάλης Κοινωνικής Συμμαχίας όλων αυτών που πλήττονται από την εξουσία των μονοπωλίων.\nΤελευταία Ενημέρωση (Τετάρτη, 18 Δεκέμβριος 2013 21:53)\nΑΠΟΚΛΕΙΟΥΝ ΑΝΑΠΗΡΟΥΣ ΚΑΙ ΓΟΝΕΙΣ ΚΑΙ ΚΗΔΕΜΟΝΕΣ ΑΜΕΑ ΑΚΟΜΑ ΚΑΙ ΑΠΟ ΤΙΣ ΠΡΟΚΗΡΥΞΕΙΣ ΓΙΑ ΤΙΣ ΣΥΜΒΑΣΕΙΣ ΟΡΙΣΜΕΝΟΥ ΧΡΟΝΟΥ\nΤΗΝ ΠΕΜΠΤΗ 28 ΤΟΥ ΝΟΕΜΒΡΗ ΠΑΡΑΣΤΑΣΗ ΔΙΑΜΑΡΤΥΡΙΑΣ ΣΤΙΣ 12:00 ΣΤΟ ΥΠΟΥΡΓΕΙΟ ΕΡΓΑΣΙΑΣ ΕΝΑΝΤΙΑ ΣΤΗΝ ΑΝΕΡΓΙΑ\nΣτους δύσκολους καιρούς που ζούμε οι ανάπηροι και οι οικογένειες μας, βιώνουμε μαζικές περικοπές σε μισθούς, συντάξεις, επιδόματα, φάρμακα και θεραπείες.\nΣύμφωνα με τα στοιχεία του ίδιου του Υπουργείου Εργασίας το ποσοστό ανεργίας στους ικανούς προς εργασία αναπήρους ανέρχεται στο 95%. Αυτό σήμερα σε συνδυασμό με την αύξηση της ανεργίας και στις οικογένειες ΑΜΕΑ, που πολλοί είναι άνεργοι ή υποαπασχολούμενοι, διαμορφώνουν ακόμα πιο τραγικές συνθήκες διαβίωσης.\nΑκόμα και στα ημίμετρα δήθεν καταπολέμησης της ανεργίας από την κυβέρνηση, όπως το πεντάμηνο πρόγραμμα κοινωφελούς εργασίας του ΟΑΕΔ και οι συμβάσεις ορισμένου χρόνου σε ΔΕΚΟ και ΟΤΑ, δεν λαμβάνεται υπόψιν η αναπηρία ως κριτήριο μοριοδότησης σε διαγωνισμούς μέσω ΑΣΕΠ.\nΌλοι την Τρίτη 3 του Δεκέμβρη στη συγκέντρωση για την παγκόσμια ημέρα των ΑΜΕΑ, μέρα αγώνα και διεκδίκησης, στις 11:00 πμ στο πεζόδρομο της Κοραή (μετρό Πανεπιστήμιο).\nΑνάπηροι, χρόνιοι πάσχοντες, Γονείς και κηδεμόνες ΑΜΕΑ, δεν πάει άλλο!\nΟργάνωση και Αγώνας είναι η μόνη ΔΙΕΞΟΔΟΣ!\nΣυνάδελφοι, συναδέλφισσες, κυβέρνηση, ΤΡΟΙΚΑ, ΕΕ για να στηρίξουν τα κέρδη μιας χούφτας μεγαλοεπιχειρηματιών μας οδηγούν στον μεσαίωνα, δεν αφήνουν κανένα δικαίωμα του εργατικού-λαϊκού και αναπηρικού κινήματος όρθιο. Πετσοκόβουν μισθούς, συντάξεις επιδόματα, στα ΚΕΠΑ κατακρεουργούν τα ποσοστά αναπηρίας για να μειώσουν παροχές, γιατί για αυτούς οι ανάπηροι «κοστίζουν». Με οδηγό την έκθεση του ΟΟΣΑ για την Ελλάδα ετοιμάζονται να μειώσουν στο μισό επιδόματα και συντάξεις αναπηρίας από το 2015, ενώ έχουν στόχο οι μισοί από μας να μείνουν τελείως χωρίς επίδομα ή σύνταξη, ώστε να παίρνουν ένα ελάχιστο βοήθημα μόνο όσοι κινδυνεύουν να πεθάνουν από την πείνα. Αυξάνουν την συμμετοχή στα φάρμακα, κόβουν την ιατροφαρμακευτική περίθαλψη, μας οδηγούν στον αργό θάνατο μιας και όποιος δεν έχει να πληρώσει τα νέα χαράτσια δεν μπορεί να ακολουθήσει την θεραπεία του. Κλείνουνε δημόσια νοσοκομεία, τμήματα και Ιατρεία του ΕΟΠΥΥ, καταργούν την ειδική αγωγή και μας στέλνουν πελάτες στους παλιούς και νέους επιχειρηματίες του κλάδου που γιγαντώνονται εμπορευόμενοι την ανάγκη μας για υγεία και παιδεία.\nΣυνάδελφοι, συναδέλφισσες, δεν υπάρχουν σωτήρες, ούτε «δεξιοί» ούτε «αριστεροί».\nΣήμερα είναι πιο αναγκαίο από ποτέ όλοι εμείς που βιώνουμε με τον πιο βάναυσο τρόπο τα αποτελέσματα της αντιλαϊκής πολιτικής να συγκροτήσουμε το δικό μας μέτωπο, να πιστέψουμε στην συλλογική μας δύναμη. Στους αγώνες που έρχονται όλοι είμαστε απαραίτητοι και ο καθένας έχει ευθύνη να βάλει το δικό του λιθαράκι, να ενώσει την φωνή του με τους συναδέλφους που αντιμετωπίζουν τα ίδια προβλήματα, να συστρατευθεί μαζί με το ταξικό συνδικαλιστικό κίνημα, το ΠΑΜΕ, με την αγωνιστική συσπείρωση των αυτοαπασχολούμενων την ΠΑΣΕΒΕ και των σωματείων των συνταξιούχων. Για μια πανίσχυρη λαϊκή συμμαχία για να αποκρούσουμε την επίθεση του κεφαλαίου, για την ανατροπή, για την άλλη κοινωνία.\nΤελευταία Ενημέρωση (Πέμπτη, 12 Δεκέμβριος 2013 17:47)\nΑΝΑΚΟΙΝΩΣΗ Σ.Ε.Α.ΑΝ. ΓΙΑ 22/11/2013\nΤΡΙΤΗ 26 ΝΟΕΜΒΡΗ στις 6:30 μ.μ.\nστο Άσυλο Ανιάτων, Αγίας Ζώνης στην Κυψέλη\nΝα σταματήσει η συρρίκνωση – υποβάθμιση του Άσυλου Ανιάτων\nΚαμία απόλυση. Άμεση πρόσληψη μόνιμου προσωπικού, με πλήρη δικαιώματα\nΝα περάσει το Άσυλο Ανιάτων στην αποκλειστική ευθύνη του κράτους, με πλήρη και επαρκή χρηματοδότηση από τον κρατικό προϋπολογισμό\nΑποκλειστικά δημόσια δωρεάν Υγεία, Πρόνοια. Κατάργηση επιχειρηματικής δράσης\nΝα μην επιτρέψουμε να κλείσουν\nτα Ιατρεία του ΕΟΠΥΥ στην περιοχή μας\nΗ πολιτική της συγκυβέρνησης και της Ε.Ε., οδηγεί τα ιδρύματα για βαριά αναπήρους στην διάλυση και το κλείσιμο. Είναι η ίδια πολιτική που κατήργησε το νοσοκομείο Πατησίων και το 7ο Θεραπευτήριο του ΙΚΑ. Τώρα σχεδιάζει να κλείσει τα ιατρεία του ΕΟΠΥΥ, που εξυπηρετούν χιλιάδες ασφαλισμένους.\nΣτο Άσυλο Ανιάτων στην Κυψέλη, πριν λίγα χρόνια ήταν 500 νοσηλευόμενοι και 250 εργαζόμενοι, σήμερα 210 ασθενείς με 130 εργαζόμενους, που είναι απλήρωτοι για 9 μήνες.\nΤελευταία Ενημέρωση (Παρασκευή, 22 Νοέμβριος 2013 19:21)


Ιταλική κουζίνα | Όμορφη Ιταλία | Νοέμβριος 2019\nΚατηγορία: Ιταλική κουζίνα\nΙταλική πίτσα - ιστορία, τύποι, σύνθεση, συνταγές\nΗ πίτσα είναι ένα εθνικό ιταλικό πιάτο, το οποίο είναι μια στρογγυλή ανοιχτή τορτίγια που καλύπτεται με λιωμένο τυρί (συνήθως μοτσαρέλα) και ντομάτες. Το τυρί είναι μακράν το κύριο συστατικό της πίτσας. Τα υπόλοιπα συστατικά διαφέρουν ανάλογα με τον τύπο της πίτσας. Σήμερα, η πίτσα είναι ένα από τα πιο δημοφιλή πιάτα στον κόσμο.\nΤι να δοκιμάσετε στη Φλωρεντία με φαγητό\nΤα ιταλικά φαγητά είναι γνωστά σε όλο τον κόσμο, αλλά πολλοί άνθρωποι δεν γνωρίζουν ότι κάθε περιοχή και ακόμη και η πόλη έχει τα δικά της ειδικά πιάτα. Φλωρεντία (Φλωρεντία) - πρωτεύουσα της περιοχής της Τοσκάνης (Toscana). Η παραδοσιακή κουζίνα της επηρεάστηκε σε μεγάλο βαθμό από τα ιστορικά γεγονότα του Μεσαίωνα. Ένας άλλος παράγοντας που αναμφίβολα επηρεάζει τη δημιουργία του τοπικού μενού είναι οι καρποί της καλλιέργειας και της καλλιέργειας της Τοσκάνης, όπως οι ντομάτες, το δεντρολίβανο, τα μανιτάρια πορτοκαλιάς, οι τρούφες, οι ελιές, η μελιτζάνα, η ρίγανη, ο βασιλικός, καθώς και διάφορα είδη κρέατος, τυριού και ψωμιού.\nΣαλάτα Caprese από ντομάτες, μοτσαρέλα και βασιλικό\nΚαθώς δεν υπάρχει καπνός χωρίς φωτιά, είναι αδύνατον να φανταστεί κανείς ένα εορταστικό τραπέζι χωρίς σαλάτα. Μόλις πριν από μερικές δεκαετίες, τα περισσότερα εγχώρια δείπνα ήταν διακοσμημένα μόνο με ελιές και "ρέγγα κάτω από γούνινο παλτό". Τώρα η κατάσταση έχει αλλάξει ριζικά. Τόσο οι σεφ εστιατορίων όσο και οι νοικοκυρές προσπαθούν να εκπλήξουν τους επισκέπτες με μια ποικιλία από συνταγές.\nGnocchi - Ιταλικά Πατάτες\nΟρισμένα ιταλικά πιάτα είναι πολύ σταθερά υφασμένα στο περίγραμμα των κουζινών πολλών χωρών. Η οποία, δυστυχώς, δεν μπορεί να ειπωθεί για το Gnocchi. Παρά μια μακρά ιστορία, αρχίζουν να κερδίζουν δημοτικότητα έξω από την πατρίδα τους. Αυτό είναι ένα είδος ζυμαρικών από την Ιταλία. Όπως συμβαίνει με πολλά πιάτα της δημοκρατίας, οι συνταγές γκνομίκι διαφέρουν σημαντικά από περιοχή σε περιοχή.\nΤι σημαίνουν οι κατηγορίες προϊόντων IGT, DOP, IGP, DOC, DOCG, STG;\nΣίγουρα, κατά την ανάγνωση άρθρων στην ιστοσελίδα μας ή την επίσκεψη παντοπωλείων στην Ιταλία, δώσατε προσοχή στις συντομογραφίες DOP, IGP, DOC που βρέθηκαν στα ονόματα ορισμένων προϊόντων. Έχουμε επανειλημμένα αναφέρει ότι η παρουσία αυτών των συμβόλων μας δίνει μια εγγύηση ποιότητας και τη διατήρηση της παράδοσης του προϊόντος. Ας μάθουμε τελικά πώς λειτουργούν.\nΙταλικά ζυμαρικά - είδη ζυμαρικών, συνταγές, φωτογραφίες, εμφάνιση\nΤις περισσότερες φορές, το πρώτο πράγμα που έρχεται στο μυαλό όταν αναφέρεται στην ιταλική κουζίνα είναι, φυσικά, η πίτσα. Μετά από αυτό, σχεδόν χωρίς διακοπή της δημοτικότητας, ακολουθούν τα ζυμαρικά. Ας μάθουμε τι είναι αυτό το δημοφιλές πιάτο. Η ιστορία των ζυμαρικών είναι πολύ πιο αρχαία από τη σάλτσα πίτσας ή ντομάτας, που αποτελεί αναπόσπαστο κομμάτι της ιταλικής παραδοσιακής κουζίνας.\nΒαλσαμικό ξύδι ή απλά βαλσάμικο είναι το πιο εκλεκτό από τα ιταλικά καρυκεύματα. Το παραδοσιακό βαλσάμικο είναι πολύ παχύρρευστο και μοιάζει με πίσσα, συμπεριλαμβανομένου του χρώματος. Μεταξύ των οσπρίων τροφίμων, το βαλσάμικο είναι το πιο αρωματικό και έχει μια πολύ ευχάριστη γλυκιά και ξινή γεύση με πλούσιες φρουτώδεις νότες.\nΚορυφαίοι Ιταλοί σεφ\nΕκτιμούνται, θαυμάζουν, και τα καλύτερα εστιατόρια για αυτούς. Είναι οι καλύτεροι σεφ που έχουν κερδίσει το όνομά τους με τα ταλέντα τους και ένα ιδιαίτερο όραμα της μαγειρικής τέχνης. Σήμερα θα μιλήσουμε για τους πέντε κορυφαίους σεφ στην Ιταλία. Carlo Cracco Από το 2007, ο Carlo Cracco είναι ο επικεφαλής σεφ στο Ristorante Cracco, που βρίσκεται στη Via Victor Hugo, 4, Μιλάνο.\nΙταλικά πιάτα που δεν είναι Ιταλικά\nΟλόκληρη η αλήθεια για το Spaghetti Bolognese, το Fettuccine Alfredo και άλλα μη ιταλικά πιάτα, τα οποία παραδοσιακά θεωρούνται έργα ιταλικών σεφ σε όλο τον κόσμο. Και προσέξτε το κοτόπουλο ... Γνωστό γεγονός: Η Ιταλία έχει το καλύτερο φαγητό στον κόσμο. Δεν μιλάμε για επαγγελματίες σεφ άλλων χωρών ή για μανιώδεις υποστηρικτές άλλων τύπων κουζίνας.\nΡισώτο - το γαστρονομικό σύμβολο της βόρειας Ιταλίας\nΤο ρύζι είναι ένα από τα λίγα δημητριακά, το εθνικό φαγητό βάσει του οποίου βρίσκεται στις περισσότερες χώρες του κόσμου. Έτσι η ιταλική κουζίνα δεν αγνόησε αυτό το υπέροχο προϊόν. Ρισώτο (ριζότο) - ένα πιάτο ρύζι μαγειρεμένο σε ζωμό. Είναι σύνηθες σε όλες τις περιοχές της δημοκρατίας, αλλά εξακολουθεί να προτιμάται περισσότερο στο βόρειο τμήμα της χώρας.\nΤι είναι ο καφές Σήμερα, η λέξη "καφέ" αναφέρεται σε ένα ποτό, το οποίο είναι συνήθως ζεστό, το οποίο λαμβάνεται από τη ζύμωση των θρυμματισμένων φασολιών καφέ. Στην κυριολεκτική μετάφραση από τα αραβικά, το όνομα του καφέ ακούγεται σαν ένα συναρπαστικό ποτό. Πράγματι, μετά από το πόσιμο, αισθάνεται έντονη διέγερση και συναρπαστική επίδραση λόγω της περιεκτικότητας σε καφεΐνη σε αυτό.\nΟνόματα και είδη ψωμιού στην Ιταλία\nΤο ψωμί είναι το απλούστερο προϊόν για την παρασκευή του οποίου χρειάζονται λίγα μόνο συστατικά: αλεύρι, νερό και μαγιά. Αλλά αξίζει να προσθέσετε μερικά πρόσθετα συστατικά, αλλάζοντας τη μορφή ή τον χρόνο έκθεσης της ζύμης και θα υπάρχει μια μεγάλη ποικιλία επιλογών για τα αγαπημένα σας αρτοσκευάσματα. Έτσι στην Ιταλία, κάθε περιοχή μπορεί να καυχηθεί με τη δική της ποικιλία προϊόντων αλευριού.\nLasagne (λαζάνια) - ένα τυπικό πιάτο της ιταλικής κουζίνας από τη σειρά "στην ακοή όλων". Αλλά δεν συνειδητοποιούν όλοι ότι αυτό δεν είναι ένα στρώμα φουσκωμένης πίτας ή κατσαρόλας, αλλά μια από τις πολλές ποικιλίες ζυμαρικών στη δημοκρατία. Θεωρείται ότι είναι ο παλαιότερος τύπος ζυμαρικών. Κατά τη διάρκεια της μεγάλης διάρκειας ζωής των ψημένων ζυμαρικών στις νότιες περιοχές της Ιταλίας, έχουν αναπτυχθεί αρκετές παραδοσιακές εκδόσεις τροφίμων.\n10 κύρια πιάτα της ρωμαϊκής κουζίνας\nΠηγαίνοντας στη Ρώμη, θέλω να βυθώ εντελώς στην ατμόσφαιρά της, να γνωρίσω τις πολιτιστικές παραδόσεις και τα χαρακτηριστικά της ζωής. Η αυθεντική κουζίνα παίζει σημαντικό ρόλο σε αυτό το θέμα. Θα εκπλαγείτε, αλλά η μαγειρική τέχνη της Ιταλίας δεν περιορίζεται καθόλου σε πίτσα και ζυμαρικά. Επωφεληθείτε από τη βαθμολογία μας για τα δέκα καλύτερα πιάτα της ρωμαϊκής κουζίνας, φροντίστε να δοκιμάσετε την Αιώνια Πόλη για να δοκιμάσετε!\nRavioli - mastodon της ιταλικής κουζίνας\nΡαβιόλι (Ravioli) - μαστόδοντο ιταλικής κουζίνας. Και αν και για εμάς είναι, μάλλον, ξένα ζυμαρικά, οι Ιταλοί τα τοποθετούν ως ένα είδος ζυμαρικών με γέμιση. Αλλά σε κάθε περίπτωση, το πιάτο είναι δημοφιλές σε όλο τον κόσμο. Σε διάφορες περιοχές της Ιταλίας, έχει "δίδυμες πόλεις". Για παράδειγμα, στο Πεδεμόντιο - Agnolotti, στη Mantua - Tortelli, και στην Romagna - Cappelletti.\nΤύποι και χαρακτηριστικά της ιταλικής εθνικής κουζίνας\nΠοια είναι η διαφορά ανάμεσα στις παραδοσιακές συνταγές της Τοσκάνης, της Ρώμης και της Σικελίας; Buono, μπουλονισσίμο! Οι Ιταλοί λένε τόσο συχνά σε ένα γεύμα ότι είναι έκπληκτοι! Και αυτό δεν συμβαίνει μόνο επειδή οι Ιταλοί και τα τρόφιμα είναι αδιαχώριστα. Στην Ιταλία, η λατρεία της διατροφής διαδραματίζει αναπόσπαστο ρόλο. Ο καθένας μιλάει για τρόφιμα: από μικρό σε μεγάλο.\nΤα πιο δημοφιλή πιάτα της ιταλικής κουζίνας\nΠιάτα Ιταλικής κουζίνας έχουν κερδίσει μακρά και δικαιολογημένα παγκόσμια αναγνώριση. Ωστόσο, η ιταλική κουζίνα δεν είναι μόνο πίτσα και ζυμαρικά, όπως πιστεύεται συνήθως. Όταν οι άνθρωποι σκέφτονται για τα πιο νόστιμα και δημοφιλή πιάτα που εφευρέθηκαν από τους Ιταλούς, συχνά έρχονται στο μυαλό λαζάνια, τιραμισού, τορτελίνια ή σπαγγέτι.\nΤα καλύτερα βιβλία για την ιταλική κουζίνα\nLa cucina italiana! Ιταλικό φαγητό! Η γεύση. Χρώμα. Οσμή. Αίσθηση. Διασκέδαση. Αυτό το μαγειρικό ρεύμα συνείδησης μπορεί να συνεχιστεί επ 'αόριστον. Εμείς, οι γκουρμέ και οι γκλουτόνες, τρελοί με μια φράση - "ιταλική κουζίνα" - είμαστε έτοιμοι όχι μόνο να την δοκιμάσουμε με την κυριολεκτική έννοια "από τα δόντια" αλλά και να την απορροφήσουμε με όλες τις διαθέσιμες αισθήσεις, να παρακολουθήσουμε ταινίες και να διαβάσουμε φανταστικά και μαγειρικά βιβλία μια από τις πιο διάσημες κουζίνες του κόσμου.\nΙταλικά focaccia - τορτίγια σιταριού\nΙταλικά Focaccia (Focaccia) - ένας από τους πιο δημοφιλείς αρχαίους τύπους ψωμιού που έχουν επιβιώσει μέχρι σήμερα. Αυτό το τραγανό ψωμί γεννήθηκε χάρη στην εφευρετικότητα των κατοίκων του χωριού, που έκαναν για την έλλειψη φαγητού με μια ανεπανάληπτη φαντασία. Από μια κλασική συνταγή στη σύγχρονη κουζίνα, γεννήθηκαν πολλές επιλογές ψησίματος με διάφορα καρυκεύματα.\nCiabatta - Ιταλικό άσπρο ψωμί\nΑπό όλη την ποικιλία των ψωμιών στην Ιταλία, μόνο λίγα πήραν τα εγχώρια τραπέζια. Ένας από αυτούς τους κατακτητές των σλαβικών στομάχων δεν ήταν χωρίς λόγο Ciabatta. Πρόκειται για μια τυπική ιταλική ζύμη με τραγανή κρούστα και μεγάλες φυσαλίδες αέρα. Είναι αυτοί που δίνουν στο προϊόν την ευαισθησία, την ευελιξία και τη διαφοροποιούν μεταξύ των "αδελφών" τους.\nΗ ταινία "Μεγάλη Ομορφιά" έλαβε τη Χρυσή Σφαίρα 2014\nΣτο Λος Άντζελες, στο 71 ο Golden Globe Award, ονομάστηκαν οι καλύτερες ταινίες του έτους. Τα ονόματα των βραβευθέντων σε 25 υποψηφιότητες έγιναν γνωστά χθες το βράδυ. Το βραβείο καλύτερης ξένου κινηματογράφου πήγε στον Ιταλό σκηνοθέτη Paolo Sorrentino για την εκπληκτική του ταινία "Μεγάλη Ομορφιά" ("La grande bellezza").\nΜπορείτε να φτάσετε στη Βενετία με το τραμ\nΙταλία τον Νοέμβριο\nΠώς να φτάσετε από τη Δρέσδη στο Βερολίνο\nΤα καλύτερα ξενοδοχεία της Ρώμης 5 αστέρων\nΓάμος στη Ρώμη Ελίζαμπεθ και Μάρκο\nΜονοήμερες εκδρομές από το Μιλάνο: Πού να πάτε για 1 ημέρα\nΤα λουτρά του Sirmione - τα οποία είναι καλύτερα;\nΗ αστυνομία της Βενετίας κρατούσε έναν vaporetto αεροπειρατή\nΡώμη τον Απρίλιο\nBianca Balti - Ιταλικό SupermodelΠώς να περάσετε την τελευταία σας μέρα στη Ρώμη - το καλύτερο SPA ξενοδοχείοΒίλα Μαϊάμι προς πώληση στο ΜαϊάμιPiazza Barberini στη Ρώμη\nΑγορές στην Κολωνία\nΤα καλύτερα ξενοδοχεία της Σαρδηνίας 3, 4 και 5 αστέρων


Μποτίλια Στον Άνεμο: 27 έως 31 Δεκέμβρη 1944: Η μάχη με τους ντόπιους και ξένους προστάτες της αστικής τάξης συνεχίζεται ‒ ΠΑΜΕ για μια καλή, αγωνιστική χρονιά. Με δύναμη πάλι και πάλη\nΌσον αφορά τη σύνθεση της κυβέρνησης το ΕΑΜ ζητούσε συμμετοχή σε ποσοστό 40-50%, τα υπουργεία Εσωτερικών και Δικαιοσύνης, καθώς και τα υφυπουργεία Στρατιωτικών και Εξωτερικών.\nΤέλος, πρότεινε να διενεργηθούν εθνικές εκλογές τον Απρίλη του 1945 και δημοψήφισμα για το πολιτειακό δύο μήνες πριν.\nΟι Ράλλης, Θεοτόκης και Τσαλδάρης αποχώρησαν από τη διάσκεψη με τη δήλωση του πρώτου ότι οι προτάσεις του ΕΑΜ σημαίνουν κομμουνιστικοποίηση του κράτους! Κατηγορηματικά αντίθετος υπήρξε επίσης ο Πλαστήρας, κ.α.\nΟ Τσόρτσιλ συναντήθηκε με τον Δαμασκηνό και του ανακοίνωσε την πρόθεσή του να ζητήσει από το βασιλιά Γεώργιο να τον ορίσει αντιβασιλέα.\nΟ Δαμασκηνός δέχτηκε, υποσχόμενος πως «θα επιχειρήσει το σχηματισμό κυβερνήσεως χωρίς τη συμμετοχή σ’ αυτήν κομμουνιστών».\nΤο βράδυ, ο Τσόρτσιλ δήλωσε στον Τύπο: «Είμεθα απολύτως αποφασισμένοι, όπως ολόκληρος η περιοχή αυτή εκκαθαριστεί από ενόπλους, οι οποίοι δεν βρίσκονται υπό τον έλεγχο οποιασδήποτε αναγνωρισμένης κυβερνήσεως…Θα χρησιμοποιήσωμεν οσαδήποτε δυνάμεις χρειασθώσι προς τούτο δια να επιτύχωμεν τον αντικειμενικόν μας αυτόν σκοπόν».\nΣτα μέτωπα των μαχών, σε αντίθεση με τη σχετική ανάπαυλα της προηγούμενης μέρας, σημειώθηκε γενικευμένη επίθεση κατά του ΕΛΑΣ. Οι επιχειρήσεις σε Νέα Σμύρνη, Μπραχάμι, Άη Σώστη και Κατσιπόδι αναχαιτίστηκαν με επιτυχία.\nΤο ίδιο και στη Δραπετσώνα. Οι Χίτες, που είχαν καταλάβει θέσεις στο Μοσχάτο, αναγκάστηκαν αυθημερόν να τις εγκαταλείψουν.\nΗ ΙΙ Μεραρχία του ΕΛΑΣ ενήργησε επιδρομή κατά του αεροδρομίου του Χασανίου.\nΟι Βρετανοί κατέλαβαν το Ψυρρή, περικυκλώνοντας τους μαχητές του ΕΛΑΣ, που συνέχισαν την ηρωική τους αντίσταση μη εγκαταλείποντας τις θέσεις τους.\nΈπειτα από σκληρή μάχη οι Βρετανοί καταφέρνουν να καταλάβουν ολόκληρο το Ψυρρή και προωθούνται προς το Μεταξουργείο.\nΟι ΕΛΑΣίτες υπερασπιστές του πολέμησαν μέχρι την τελευταία σφαίρα. Ελάχιστοι κατάφεραν να διαφύγουν.\nΟρέστης Μακρής: Ο ΕΛΑΣ της Αθήνας (Σύγχρονη Εποχή, 1985)\nΔιάταξη των δυνάμεων του ΕΛΑΣ πριν την επίθεση στο Θησείο (4.12.44)\nΤο βράδυ, μικτό απόσπασμα του ΕΛΑΣ ενήργησε καταδρομική επιχείρηση, φτάνοντας έως την οδό Πειραιώς και καταφέροντας σημαντικές απώλειες στον αντίπαλο. Ανάλογες καταδρομικές επιθέσεις έγιναν και σε άλλα σημεία της Αθήνας.\nΤην ίδια μέρα ξεκίνησε από το πρωί γενική επίθεση κατά του Βύρωνα και της Καισαριανής από όλες τις κατευθύνσεις και με όλα τα μέσα.\nΟ ΕΛΑΣ αναγκάστηκε να αφήσει την γραμμή Ηλιουπόλεως προκειμένου να αποφύγει την αναπόφευκτη πια κύκλωσή του από άρματα μάχης. Πολλά τμήματά του αντιτάχθηκαν με σθένος για ώρες, ξέμειναν ωστόσο από πυρομαχικά. Το βράδυ δόθηκε από την Ι Ταξιαρχία το γενικό σύνθημα της υποχώρησης προς τον Υμηττό και σύμπτυξης στο Κορωπί - Λιόπεσι (Παιανία).\nΗ πρόταση του ΕΑΜ-ΕΛΑΣ προς τον αρχιεπίσκοπο Δαμασκηνό για αμοιβαία απελευθέρωση των αιχμαλώτων και των δύο πλευρών έπεσε στο κενό.\nΟ ΕΛΑΣ προχώρησε σε μονομερή απελευθέρωση όσων δεν βαρύνονταν με εγκληματικές πράξεις κατά του λαού (δοσίλογοι, κλπ.).\nΣτο μέτωπο της Αθήνας, η πίεση στο Ανεξάρτητο Απόσπασμα του ΕΛΑΣ στη γραμμή Αμπελόκηποι - Γηροκομείο εντείνεται.\nΣτο κέντρο ανακατέλαβε το μύλο Κουμουντάρου, ενώ ανέτρεψε επίθεση Χιτών στην περιοχή Ν. Φαλήρου-Μοσχάτου.\nΕλιγμοί δυνάμεων Β' συγκροτήματος (10.12.44)\nΝέα σφοδρή βρετανική επίθεση εκδηλώνεται στην περιοχή Ταμπούρια-Δραπετσώνα. Ιδιαίτερα στο Νεκροταφείο της Αναστάσεως και το συνοικισμό της Ευγενείας, όπου η επιχείρηση πραγματοποιήθηκε ταυτόχρονα από δύο μεριές.\nΤα τμήματα του ΕΛΑΣ που υπερασπίζονται την περιοχή αναγκάζονται σε σύμπτυξη, το βράδυ όμως αντεπιτέθηκαν ανακαταλαμβάνοντας τμήμα του συνοικισμού.\nΟι νέες προσπάθειες των Βρετανών να ανακτήσουν τα χαμένα εδάφη δεν καρποφόρησαν.\nΣτα Εξάρχεια ο ΕΛΑΣ κατέλαβε την κλινική Σμπαρούνη, που είχε οχυρωθεί από τον αντίπαλο.\nΤο Α’ ΣΣ του ΕΛΑΣ δίνει εντολή για την ανασύνταξη της Ι Ταξιαρχίας και του ΙΙ/34 Τάγματος Κρόνου που είχαν συμπτηχθεί στο Λιόπεσι μετά την ηρωική υποχώρηση από την Καισαριανή (σύνολο 750 άνδρες), προκειμένου να αξιοποιηθούν σε επιχειρήσεις «παρενόχλησης» του εχθρού στις Ανατολικές συνοικίες.\nΔεν υπάρχουν ωστόσο τα απαραίτητα όπλα και πυρομαχικά.\nΣτα άλλα μέτωπα, ο ΕΛΑΣ καταλαμβάνει και την Λευκάδα, αναγκάζοντας τα υπολείμματα του ΕΔΕΣ να διαφύγουν (με βρετανικά πλοία) στην Κέρκυρα.\nΜε σχετική του δήλωση ο βασιλιάς Γεώργιος Β’ διορίζει τον αρχιεπίσκοπο Δαμασκηνό αντιβασιλέα.\nΠαραμονές του νέου έτους δεν σημειώθηκαν σημαντικές πολεμικές συγκρούσεις στα μέτωπα της Αθήνας και του Πειραιά.\nΤην ίδια μέρα η ΚΕ του ΕΛΑΣ κοινοποίησε Ημερήσια Διαταγή προς όλες τις μονάδες του ΕΛΑΣ αναγγέλλοντας το νικηφόρο τερματισμό των 8ήμερων επιχειρήσεων κατά του ΕΔΕΣ και συγχαίροντας τους μαχητές για αυτή τη νίκη.\nΕτικέτες Αστική τάξη, Δεκέμβρης 1944, ΕΑΜ, ΕΛΑΣ, Ιστορία, ΚΚΕ, Ταξικές Συγκρούσεις, Ταξική Πάλη Αναρτήθηκε από Φτερο στο Πελαγο στις 3:09 μ.μ.


03/20/18 ~ ialmopia.gr | Τοπική ηλεκτρονική εφημερίδα ενημέρωσης και ψυχαγωγίας\n5:08 μ.μ. ΑΛΜΩΠΙΑ, ΑΡΙΔΑΙΑ, ΓΙΑΝΝΙΤΣΑ, ΕΔΕΣΣΑ, ΕΙΔΗΣΕΙΣ, ΣΚΥΔΡΑ Σχολιάστε πρώτοι!\nΗ Κονσερβοποιία ΚΡΟΝΟΣ ΑΕ ενημερώνει τους παραγωγούς της\nΑστέριος Αντωνίου: «Κάποιοι δεν θέλουν ελεύθερο ποδόσφαιρο»\n10:54 π.μ. ΑΛΜΩΠΙΑ, ΑΡΙΔΑΙΑ, ΓΙΑΝΝΙΤΣΑ, ΕΔΕΣΣΑ, ΕΙΔΗΣΕΙΣ, ΠΟΔΟΣΦΑΙΡΟ, ΣΚΥΔΡΑ, ΣΠΟΡ Σχολιάστε πρώτοι!\nΓια την διακοπή του πρωταθλήματος και την κατάσταση που επικρατεί στο ελληνικό ποδόσφαιρο, μίλησε ο αντιπρόεδρος Α’ της ΕΠΟ, Αστέριος Αντωνίου.\nΕγκρίθηκε η προκήρυξη για έξι (6) μόνιμους γιατρούς στο Νοσοκομείο της Έδεσσας και επτά (7) μόνιμων γιατρών για το Νοσοκομείο των Γιαννιτσών\n10:41 π.μ. ΓΙΑΝΝΙΤΣΑ, ΕΔΕΣΣΑ, ΕΙΔΗΣΕΙΣ Σχολιάστε πρώτοι!


Ο δήμαρχος του Τορόντο χόρεψε σε εκκλησία υπό την επήρεια ουσιών (vid) | PLUS by gazzetta\nΣύμφωνα με πιστό που βρισκόταν κοντά του και ανήρτησε φωτογραφία του στο Twitter ο «άτακτος» δήμαρχος «μύριζε μαριχουάνα». Όπως ανέφερε χαρακτηριστικά στο προφίλ του ο Τζαμάλ Λιούις για τον Φορντ: «Ο τύπος μυρίζει χασίς».\nΌλα αυτά, λίγες ημέρες αφότου οι υποστηρικτές του λάνσαραν καμπάνια υπέρ του προσπαθώντας να συγκεντρώσουν 50.000 δολάρια που απαιτούνται για να καλύψει νομικά έξοδα έπειτα από την απόφασή του να προσφύγει στο δικαστήριο, έπειτα από την αφαίρεση της διοικητικής εξουσίας.\n«Ηρθε η ώρα για τους πολίτες του Τορόντο να ορθώσουν το ανάστημά τους και να πουν “αρκετά”. Πρέπει να αντιμετωπίσουμε τους άγριους που έχουν συμφέροντα και να τους δείξουμε ότι αυτή η παρενόχληση πρέπει να σταματήσει», αναφέρει κείμενο στην ηλεκτρονική σελίδα υποστήριξης.


Μειωμένες πωλήσεις και ζημίες για τη Frigoglass το 2014 | Fortunegreece.com\nΜειωμένες πωλήσεις και ζημίες για τη Frigoglass το 2014\nΗ εταιρεία το 2014 παρουσίασε καθαρές ζημίες ύψους 56,502 εκατ. ευρώ από καθαρές ζημίες 30,766 εκατ. ευρώ το 2013.\nΣτο ποσό των 487,046 εκατ. ευρώ ανήλθαν οι πωλήσεις της Frigoglass το 2014 από 522,508 εκατ. ευρώ το 2013 μειωμένες κατά 6,8%, σύμφωνα με σχετική ανακοίνωση. Στο τέταρτο τρίμηνο του 2014 οι πωλήσεις ανήλθαν στο ποσό των 127,516 εκατ. ευρώ από 126,837 στο αντίστοιχο τρίμηνο του 2013 αυξημένες κατά 0,5%.\nΗ εταιρεία το 2014 παρουσίασε καθαρές ζημίες ύψους 56,502 εκατ. ευρώ από καθαρές ζημίες 30,766 εκατ. ευρώ το 2013. Ωστόσο στο τέταρτο τρίμηνο του 2014 η εταιρεία παρουσίασε καθαρές ζημίες ύψους 6,213 εκατ. ευρώ από 32,417 εκατ. ευρώ στο αντίστοιχο τρίμηνο του 2013.\nΤα κέρδη προ φόρων, τόκων και αποσβέσεων (EBITDA) το 2014 ανήλθαν στα 62,965 εκατ. ευρώ από 63,901 το 2013 μειωμένα κατά 1,5%. Στο τέταρτο τρίμηνο του 2014 ανήλθαν στα 20,494 εκατ. ευρώ από 11,082 εκατ. ευρώ αυξημένα κατά 84,9%.\nΤα λειτουργικά κέρδη (EBIT) το 2014 ανήλθαν στα 29,595 εκατ. ευρώ από 29,952 εκατ. ευρώ το 2013 μειωμένα κατά 1,2%. Στο τέταρτο τρίμηνο του 2014 ανήλθαν στα 11,880 εκατ. ευρώ από 2,728 εκατ. ευρώ στο τέταρτο τρίμηνο του 2013.\nΣτα κυριότερα στοιχεία των αποτελεσμάτων του τέταρτου τριμήνου 2014, σύμφωνα με την εταιρεία, περιλαμβάνονται:\n– Ισχυρή βελτίωση του περιθωρίου EBITDA που οφείλεται στις επιδόσεις που καταγράφηκαν στον κλάδο υαλουργίας και στα οφέλη του προγράμματος εξορθολογισμού της παραγωγικής βάσης του κλάδου επαγγελματικής ψύξης.\n– Σημαντικές προωθητικές δράσεις των πελατών αύξησαν κατά 34% τις πωλήσεις του κλάδου υαλουργίας.\n– Πτώση των πωλήσεων στον κλάδο επαγγελματικής ψύξης κατά 10% λόγω των δυσμενών γεωπολιτικών εξελίξεων στη Ρωσία.\n– Ένατο συνεχόμενο τρίμηνο μείωσης των αποθεμάτων (-17% από έτος σε έτος).\n– Βελτίωση των ελεύθερων ταμειακών ροών λόγω της συνέχισης της επιτυχημένης διαχείρισης του κεφαλαίου κίνησης.\nΟ Torsten Tuerling, διευθύνων σύμβουλος της Frigoglass, σχολίασε σχετικά: «Ολοκληρώσαμε μια δύσκολη χρονιά, που σφραγίστηκε ωστόσο από σημαντικές επιτυχίες» και συνέχισε: «για το σύνολο του έτους, είμαστε στην ευχάριστη θέση να ανακοινώσουμε τη βελτίωση του περιθωρίου κέρδους προ φόρων, τόκων και αποσβέσεων (EBITDA) κατά 70 μονάδες βάσης παρά την πτώση των πωλήσεων κατά 7%. Όπως και τα προηγούμενα οκτώ τρίμηνα, συνεχίσαμε να μειώνουμε τα αποθέματα και βελτιώσαμε αντίστοιχα το κεφάλαιο κίνησης. Για το 2015, αναμένουμε την αύξηση του μεριδίου αγοράς στον Κλάδο Επαγγελματικής Ψύξης μετά την επιτυχημένη παρουσίαση της νέας, άκρως πρωτοποριακής, γενιάς επαγγελματικών ψυγείων ICOOL. Επίσης, αναμένουμε ότι τα οφέλη του εξορθολογισμού της παραγωγικής μας βάσης, στη διάρκεια του έτους, θα συμβάλλουν στην ανάκτηση του περιθωρίου κέρδους. Αναμένουμε συνέχιση της μεταβλητότητας των αγορών το 2015 και θα συνεχίσουμε να δίνουμε έμφαση στην περαιτέρω βελτίωση της αποδοτικότητας και των ταμειακών ροών».


Δυάδα αποθεραπείαςΑκόμα ένα γεμάτο Σαββατοκύριακο αποτελεί πλέον παρελθόν και σήμερα μένουν τα... απόνερα. Πιο συγκεκριμένα, θα πάω χαλαρά με μια δυάδα η οποία βέβαια μπορεί να Στηρίγματα σε τρεις βαρβάτες έδρεςΣκάλισα πολύ το σημερινό πρόγραμμα για να βγάλω τρία δυνατά σημεία. Κατέληξα σε τρεις άσους τους οποίους θα παίξω μονούς αλλά θα ρίξω ψιλά και Ένα απ' όλα με σύστημαΠολλά τα σημερινά ματς. Με προσοχή διάλεξα ένα σημείο από Σούπερ Λίγκα, Πρέμιερ Λιγκ, Καμπιονάτο και Μπουντεσλίγκα. Η Μπέρνλι πιστεύω ότι δεν θα χάσει από Μικρές ΓαλλιδούλεςΣήμα κατατεθέν της Παρασκευής είναι η Ligue 2. Κι επειδή δεν μού γεμίζει τίποτα το μάτι από το υπόλοιπο πρόγραμμα της ημέρας θα πάρω τρεις 13 Σκοράκια στο Europa LeagueΜου στέλνετε πολλά mail και ζητάτε να ανεβάσω σκοράκια για το champions league και το europa league. Θα σας την κάνω τη χάρη σήμερα, όχι Europa League: Μια εξάδα με Χ!Μια εξάδα με ισοπαλίες έχω επιλέξει για σήμερα. Προσωπικά θα τα παίξω όλα μονά, αλλά φυσικά θα ρίξω και ένα γερό σύστημα που θα ζητάω Η ΒΡΑΔΙΝΗ ΤΡΙΑΔΑ\nΑπό: Ματσωμένος Γάτος | 03 Οκτωβρίου 2012\nΤριάδα για … ξενύχτηδες είναι αυτή με την οποία κλείνω τις σημερινές προτάσεις. Πρόκειται για 1 goal και 2 «άσους» από το φιλικό Αργεντινής-Βραζιλίας και τα ματς του αμερικάνικου πρωταθλήματος. Η βραδινή τριάδα (ουσιαστικά πρωινή, αφού τα ματς αρχίζουν από τις 3:30 και μετά) είναι η ακόλουθη:\n165. ΣΙΚΑΓΟ-ΦΙΛΑΔΕΛΦΕΙΑ ΓΙΟΥΝ. 1 1,45\n166. ΑΡΓΕΝΤΙΝΗ-ΒΡΑΖΙΛΙΑ GOAL 1,50\n169. ΒΑΝΚΟΥΒΕΡ-ΣΙΒΑΣ ΗΠΑ 1 1,50


Eyeliner Fashion make up\nΚωδικός Προϊόντος: E7052\nEyeliner Stilo Fashion make up No 01 Μαύρο. Eyeliner σε στυλό μεγάλης διάρκειας και πολύ σταθερά , σε πολλές αποχρώσεις με έντονα χρώματα που δίνουν άλλη διάσταση στο βλέμμα και σε μαγνητίζουν με τη πρώτη ματιά. Όταν τελειώσει η μία πλευρά αφαιρούμε τη μύτη γυρνάμε από την ΄΄άλλη τοποθετούμε&n..\nΚωδικός Προϊόντος: E7054\nEyeliner Stilo Fashion make up No 02 Καφέ\nEyeliner Stilo Fashion make up No 02 Καφέ. Eyeliner σε στυλό μεγάλης διάρκειας και πολύ σταθερά , σε πολλές αποχρώσεις με έντονα χρώματα που δίνουν άλλη διάσταση στο βλέμμα και σε μαγνητίζουν με τη πρώτη ματιά. Όταν τελειώσει η μία πλευρά αφαιρούμε τη μύτη γυρνάμε από την ΄΄άλλη τοποθετούμε&nb..\nΚωδικός Προϊόντος: E7055\nEyeliner Stilo Fashion make up No 03 Μωβ\nEyeliner Stilo Fashion make up No 03 Μωβ. Eyeliner σε στυλό μεγάλης διάρκειας και πολύ σταθερά , σε πολλές αποχρώσεις με έντονα χρώματα που δίνουν άλλη διάσταση στο βλέμμα και σε μαγνητίζουν με τη πρώτη ματιά. Όταν τελειώσει η μία πλευρά αφαιρούμε τη μύτη γυρνάμε από την ΄΄άλλη τοποθετούμε&nbs..\nΚωδικός Προϊόντος: E7056\nEyeliner Stilo Fashion make up No 04 Πράσινο\nEyeliner Stilo Fashion make up No 04 Πράσινο. Eyeliner σε στυλό μεγάλης διάρκειας και πολύ σταθερά , σε πολλές αποχρώσεις με έντονα χρώματα που δίνουν άλλη διάσταση στο βλέμμα και σε μαγνητίζουν με τη πρώτη ματιά. Όταν τελειώσει η μία πλευρά αφαιρούμε τη μύτη γυρνάμε από την ΄΄άλλη τοποθετούμε..\nΚωδικός Προϊόντος: E7057\nEyeliner Stilo Fashion make up No 05 Γκρί\nEyeliner Stilo Fashion make up No 05 Γκρί. Eyeliner σε στυλό μεγάλης διάρκειας και πολύ σταθερά , σε πολλές αποχρώσεις με έντονα χρώματα που δίνουν άλλη διάσταση στο βλέμμα και σε μαγνητίζουν με τη πρώτη ματιά. Όταν τελειώσει η μία πλευρά αφαιρούμε τη μύτη γυρνάμε από την ΄΄άλλη τοποθετούμε&nb..\nΚωδικός Προϊόντος: E7058\nEyeliner Stilo Fashion make up No 06 Μπλέ\nEyeliner Stilo Fashion make up No 06 Μπλέ. Eyeliner σε στυλό μεγάλης διάρκειας και πολύ σταθερά , σε πολλές αποχρώσεις με έντονα χρώματα που δίνουν άλλη διάσταση στο βλέμμα και σε μαγνητίζουν με τη πρώτη ματιά. Όταν τελειώσει η μία πλευρά αφαιρούμε τη μύτη γυρνάμε από την ΄΄άλλη τοποθετούμε&nb..\nΚωδικός Προϊόντος: E7059\nEyeliner Stilo Fashion make up No 07 Λευκό\nEyeliner Stilo Fashion make up No 07 Λευκό. Eyeliner σε στυλό μεγάλης διάρκειας και πολύ σταθερά , σε πολλές αποχρώσεις με έντονα χρώματα που δίνουν άλλη διάσταση στο βλέμμα και σε μαγνητίζουν με τη πρώτη ματιά. Όταν τελειώσει η μία πλευρά αφαιρούμε τη μύτη γυρνάμε από την ΄΄άλλη τοποθετούμε ξ..


Ο Κιελίνι όρισε τον διάδοχό του στη Γουβέντους - Sportsking.gr\nΟ Κιελίνι όρισε τον διάδοχό του στη Γουβέντους\nΟ Τζόρτζιο Κιελίνι βλέπει το φινάλε της καριέρας του να πλησιάζει γι' αυτό και ήδη φτιάχνει κλίμα του διαδόχου του στη Γιουβέντους. Η Ελβετία τον εκλεκτό.\n04.09.2021 | 21:12\nΤα χρόνια περνούν και στη Γιουβέντους – όπως και στην εθνική Ιταλίας – ετοιμάζονται για την εποχή μετά την απόσυρση του Τζόρτζιο Κιελίνι. Στα 37 του ο πολύπειρος αμυντικός βαδίζει αισίως στα τελευταία χρόνια της σπουδαίας καριέρας του. Ένας εκπληκτικός στόπερ που παρά το πέρας της – ποδοσφαιρικής – ηλικίας του έλαμψε το καλοκαίρι στο EURO. Κιελίνι και Μπονούτσι το δίδυμο της Γιουβέντους συνέβαλε τα μέγιστα η «Σκουάντρα Ατζούρα» να πάρει το βαρύτιμο τρόπαιο.\nΗ συνέχεια για τον 37χρονο αμυντικό έχει άλλη μία εξαντλητική χρονιά με τη Γιουβέντους και την εθνική Ιταλίας. Αύριο οι πρωταθλητές Ευρώπης αντιμετωπίζουν την Ελβετία εκτός έδρας σε μια δύσκολη αναμέτρηση για τα προκριματικά του Mundial.\nΗ αναμέτρηση που θα διεξαχθεί στο Σεντ Γιάκομπ Στάντιουμ της Βασιλείας έχει τεράστιο ενδιαφέρον. Η Ιταλία πηγαίνει στον αγώνα για να μην χάσει και να διατηρήσει την πρωτιά. Από την άλλη οι Ελβετοί θέλουν μόνο τη νίκη για να πλησιάσουν τους γείτονες τους στην κορυφή. Ο Τζόρτζιο Κιελίνι φιλοξενήθηκε σε ΜΜΕ της Ελβετίας. Ο Ιταλός αμυντικός αναφέρθηκε στον επικείμενο αγώνα όμως στάθηκε περισσότερο στον παίκτη που ξεχωρίζει. Αυτός δεν είναι άλλος από τον στόπερ της Μπορούσια Ντόρτμουντ, Μάνουελ Αγκάνζι.\nΟ Αγκάνζι χαίρει της εκτίμησης του Κιελίνι\nΟ 26χρονος όπως τόνισε ο Κιελίνι έχει όλο το πακέτο για να κάνει το επόμενο βήμα. «Πάντα ενθουσιάζομαι όταν παρακολουθώ τον Αγκάνζι. Κάθε φορά είναι όλο και καλύτερος. Πιστεύω πως βρίσκεται στην κατάλληλη ηλικία για το επόμενο στάδιο. Έχει ακόμη όμως και άλλα περιθώρια βελτίωσης. Όταν αποσυρθώ θα ανοίξει ο χώρος, οπότε θα μπορούσε να είναι εκείνος ο ιδανικός» ανέφερε ο Κιελίνι.\nΟ Αγκάνζι τα τελευταία τρία χρόνια ανεξαρτήτου προπονητή αποτελεί βασικό και αναντικατάστατο μέλος της ενδεκάδας της Ντόρτμουντ. Ο Ελβετός έχει αποκτήσει την εμπειρία και το αποδεικνύει σε κάθε του εμφάνιση. Είναι αρκετά σταθερός, ικανός στο ψηλό παιχνίδι και έξυπνος με ή χωρίς τη μπάλα στα πόδια. Ό,τι πρέπει για Γιουβέντους.


mari plateau: Μαρουλοντολμάδες αυγολέμονο ή λαχανοντολμάδες;\nΑνάγκα και οι θεοί πείθονται!!!! Με αυτό το αρχαίο ρητό διάλεξα να σας περιγράψω την αδυσώπητη δύναμη της ανάγκης, που με έκανε να καταφύγω σε συμβιβασμό και υποχώρηση και να φτιάξω αυτό το φαγητό.\nΔιότι μια ημέρα εκεί που καθόμουν ήσυχα ήσυχα και ψώνιζα κιμά για να φτιάξω κάτι μπιφτεκάκια φτωχικά, ανοίγει το στόμα της η ανάγκη (ο υιός ο μονογενής) και λέει επιτακτικά!!: σήμερα θα μου φτιάξεις λαχανοντολμάδες θέλεις δεν θέλεις!!! αχαχ!! χα χα χαχ!! έμεινα η γυναίκα κάγκελο!! κι έτσι ενέδωσα.\nΠρος θεού!!! να μην λέω ψέματα, δεν το μετάνιωσα και η αλήθεια είναι πως μου το ζητούσε πολύ καιρό ο γλυκούλης μου, μέχρι που απόειδε και έβαλε τα μεγάλα μέσα.\nΠερίεργο δεν είναι για παιδί να ζητάει λαχανοντολμάδες; εγώ δεν ξέρω πολλά παιδιά να έχουν τέτοια εμμονή για αυτό το φαγητό.\nΈφτιαξα την πρώτη φορά με λάχανο κι έτσι γλίτωσα από το ψαλτήρι που επί μήνες υπέμεινα!!\nΣτη συνέχεια καπάκι έφτιαξα με μαρούλι, αφού υπήρχε άφθονο στον κήπο μου. Χαρές οι άνδρες μου!! μουγκρίζανε από ικανοποίηση, σου λέει τώρα βρήκαμε το μήνα που θρέφει τους έντεκα, κάτσε να το ευχαριστηθούμε!!\nΚαι πολύ καλά έκαναν, γιατί τώρα γιοκ, πότε θα ξαναφτιάξω ο θεός ξέρει.\nΓι΄αυτό είπα να το καταγράψω και στο blog, γιατί μέχρι τότε μπορεί να ξεχάσω ακόμη και την συνταγή.\nΕσείς τι προτιμάτε; λαχανοντολμάδες; ή μαρουλοντολμάδες;\n1/2 ντομάτα τριμμένη στον τρίφτη\n1/2 ματσάκι άνηθο ή μάραθο αν βρούμε\n2-3 πατατούλες (προαιρετικά)\nΒγάζουμε τα λερωμένα εξωτερικά φύλλα από το λάχανο και αφαιρούμε το κοτσάνι του με ένα μυτερό μαχαιράκι, δημιουργώντας στην ουσία ένα χωνί στη βάση του.\nΒάζουμε το λάχανο, με την βάση προς τα κάτω, σε μια κατσαρόλα με νερό και το βράζουμε για 15 λεπτά γυρίζοντάς το μια φορά και από την άλλη πλευρά.\nΣτραγγίζουμε το λάχανο και το αφήνουμε να κρυώσει.\nΌταν κρυώσει χωρίζουμε τα φύλλα του και κόβουμε τα χοντρά σημεία τους με ένα μαχαίρι προσεκτικά για να μην τα χαλάσουμε.\nΚρατάμε κάποια από τα χοντρά κομμάτια για να τα στρώσουμε στον πάτο της κατσαρόλας.\nΑν χρησιμοποιήσουμε μαρουλόφυλλα, ζεματάμε λίγα λίγα τα φύλλα σε νερό που βράζει για 40-50 δευτερόλεπτα, ίσα ίσα να μαραθούν ούτως ώστε να μην λιώσουν και τα βγάζουμε σε πιατέλα να κρυώσουν.\nΣε ένα μπλέντερ βάζουμε το κρεμμύδι σε τέταρτα, το καρότο σε κομμάτια, τα φύλλα του μαϊντανού, τον άνηθο και τα ψιλοκόβουμε.\nΣε ένα μπολ βάζουμε τον κιμά, ρίχνουμε το μείγμα των λαχανικών, την ντομάτα, την πάπρικα, αλάτι, πιπέρι, το ρύζι, 3 κουταλιές από το λάδι και ζυμώνουμε πολύ καλά.\nΣτον πάτο μια φαρδιάς κατσαρόλας κάνουμε μια στρώση με τα χοντρά φύλλα που κρατήσαμε από το λάχανο ή το μαρούλι.\nΠαίρνουμε φύλλα από το λάχανο ή το μαρούλι, βάζουμε μια κουταλιά γέμιση, διπλώνουμε τα πλαϊνά πάνω στη γέμιση και τυλίγουμε σε ρολό κλείνοντας μέσα την γέμιση.\nΤοποθετούμε τους ντολμάδες τον έναν δίπλα και στριμωχτά στον άλλον, κάνουμε την πρώτη στρώση κι αν χρειαστεί κάνουμε και δεύτερη.\nΌταν τελειώσουμε ρίχνουμε νερό, το κρασί(έτσι ώστε να σκεπάζουν τους ντολμάδες), το λάδι, τις πατατούλες κομμένες σε τέταρτα, αλάτι πιπέρι και βάζουμε την κατσαρόλα στην φωτιά.\nΒράζουμε το φαγητό για 45-50 λεπτά περίπου.\nΑν χρειαστεί συμπληρώνουμε ζεστό νερό, ώστε στο τέλος να μείνει με λίγο ζουμάκι.\nΚατεβάζουμε την κατσαρόλα από την φωτιά για να αυγοκόψουμε το φαγητό.\nΧωρίζουμε τα ασπράδια από τους κρόκους και τα βάζουμε σε ένα βαθύ πιάτο. Κτυπάμε τα ασπράδια να αφρίσουν, προσθέτουμε τους κρόκους και κτυπάμε να ενσωματωθούν. Ρίχνουμε το χυμό λεμονιού, το γιαούρτι και ανακατεύουμε.\nΜε μια κουτάλα παίρνουμε αρκετό ζουμί από την κατσαρόλα και το ανακατεύουμε στο αυγολέμονο.\nΑδειάζουμε το αυγολέμονο λίγο λίγο στην κατσαρόλα και κινούμε κυκλικά να ανακατευτεί στο φαγητό.\nΣερβίρουμε τους ντολμάδες με την σάλτσα τους και απολαμβάνουμε το φαγητό μας.\nΑναρτήθηκε από Mari Beika στις 11:04\npapagalos28 22/5/12 12:03\nΚαλημέρα Μari!Πολύ ωραίοι φαίνονται!! Η αλήθεια είναι πως δεν ξέρω πως μπορεί να είναι οι μαρουλοντολμάδες γιατί δεν έχω φάει ποτέ μου. Αλλά θα έλεγα πως ευκαιρία είναι να τους φτιάξω κάποια στιγμή και να αποκτήσω άποψη!! Ψηφίζω δαγκωτό όμως λαχανοντολμάδες!! Να έχεις μια όμορφη ημέρα!!\nMarί 14/6/12 11:04\nΝα τους δοκιμάσεις τους μαρουλοντολμάδες, είναι κι αυτοί θεϊκοί!!\nΕΛΕΝΑ 22/5/12 12:44\nΜαράκι εμένα οι λαχανοντολμάδες είναι το φαγητό μου, είναι το μόνο φαγητό που μπορώ να φάω και την .... κατσαρόλα ακόμα!\nΑλλά και στους μαρουλοντολμάδες δεν λέω όχι, τους φτιάχνω συχνά και μας αρέσουν πολύ!\nΣτα λέω αυτά για να σου εξηγήσω, γιατί θα σερβιριστώ 3 λαχανοντολμάδες και ένα μαρουλοντολμά;-)\nMarί 14/6/12 11:05\nΩραία Έλενα, πολύ καλά θα κάνεις να σερβιριστείς κι από τα δύο!! Φιλιά.\nΕρμιόνη 22/5/12 12:55\nΟ καλός ο μύλος όλα τα αλέθει Μαράκι, οπότε και τα δύο πιάτα τα τρώω με υπερβολικά μεγάλη ευχαρίστηση!\nΊσως έχω μια ελαφρά προτίμηση στους μαρουλοντολμάδες!\nΜ' αρέσει πολύ που στο αυγολέμονό σου βάζεις και γιαούρτι!\nMarί 14/6/12 11:08\nΕρμιόνη εγώ δεν μπορώ να διαλέξω, τα θέλω όλα!!Το γιαούρτι στο αυγολέμονο είναι πολύ καλή επιλογή. Φιλιά.\neleni 22/5/12 13:42\nΜαρί και οι δυό νοστιμότατοι!\nΓια να φτιάξω αυτό το φαγάκι,πρέπει να προετοιμαστώ από το βράδυ,γιατί μου παίρνει πολλή ώρα,πάντως αξίζει ο κόπος-είδες,σαν κόπο αντιμετωπίζω το φαγητό,αν δεν το έχεις...\nMarί 14/6/12 11:10\nΜην το λες Ελένη, σίγουρα για όλους είναι ένας κόπος να μαγειρεύεις και ιδιαίτερα τα μπελαλίδικα φαγητά.Φιλιά.\nΞανθή 22/5/12 15:13\nΚαι οι δύο εκδοχές μας αρέσουν.\nΜου έκανε εντύπωση η προσθήκη γιαουρτιού στο αυγολέμονο!!\nMarί 14/6/12 11:12\nΣυμφωνώ Ξανθή και τα δυο μου αρέσουν, το γιαούρτι δίνει μια ιδιαίτερη νότα γι'αυτούς που το προτιμούν.\nEri 22/5/12 16:20\nΥπέροχοι είναι Μαράκι μου, μου αρέσουν και με λάχανο κ με μαρούλι. Το παιδι έχει γούστο βρε! Φιλιά!\nMarί 14/6/12 11:13\nΈχει γούστο το άτιμο!! δεν το συζητώ!!Φιλιά πολλά.\nΕΛΕΝΗ 22/5/12 19:39\nΜαράκι τέλειοι και δυο τους εχεις καλομαγειρεμένους και καλοπεριποιημένους, οι φωτογραφίες σου πολύ όμορφες!!!\nMarί 14/6/12 11:14\nΕυχαριστώ Ελένη, προσπαθώ για ένα καλύτερο αποτέλεσμα. Φιλιά.\nConna 22/5/12 21:12\nΕμενα μου αρέσουν και οι δύο ... με ιδιαίτερη προτίμηση στους λαχανοντολμάδες.\nΟ γυιος μου τους λατρεύει και όπου τους βρει τους τσακίζει.\nMarί 14/6/12 11:15\nΚαι σένα ο γιόκας σου; έχουν γούστο τα παιδιά τελικά. Φιλιά.\nFrezia 22/5/12 22:33\nΜε τον ίδιο τρόπο γίνεται και με Σέσκουλα!!!\nMarί 14/6/12 11:16\nΑυτό δεν το έχω δοκιμάσει!!που θα πάει όμως!!\npara-kelsoscooks 22/5/12 23:12\nΜια και ζητάς την γνώμη μας, να σου πω ότι αν και πιο μπελαλίδικοι στην κατασκευή τους, ψηφίζω λαχανοντολμάδες.Καλή σου νύχτα.\nMarί 14/6/12 11:19\nΤο ίδιο μπελαλίδικοι και οι δύο πιστεύω ότι είναι. Οι λαχανοντολμάδες έχουν την ιδιαίτερη γεύση του λάχανου.\nΜarion, 22/5/12 23:23\nΜα είναι ωραίο φαγάκι αυτο.\nΕμένα τα παιδιά μου το τσακίζουν. Ιδιαίτερα η κόρη μου. Της αρέσουν πολύ και πολλές φορές το ζητάει, ακόμα και το καλοκαίρι. Και χωρίς κιμά κάποιες φορές, με ρυζι και λαχανικά.\nΠάντως με μαρούλι δεν τους έχω δοκιμάσει. Ετσι όπως τους βλέπω όμως είναι μουρλια.\nMarί 14/6/12 11:21\nΣίγουρα είναι ωραιότατο φαγητό, οπότε τα παιδάκια έχουν αποκτήσει την αίσθηση του καλού φαγητού.Φιλιά.\nthalassamov 23/5/12 01:54\nΤέλεια φαίνονται,και καθόλου περίεργο δεν βρίσκω να αγαπά ένα παιδάκι τα ντολμαδάκια,όπως και να φτιάχνονται.\nΕμείς πάντως-όλα τα εγγόνια όμως- μέχρι σήμερα περιμένουμε πώς και πώς τα ντολμαδάκια της γιαγιάς. Μαρούλι/σέσκουλο/λάχανο/ανθούς/αμπελόφυλλο με κρέας ή χωρίς,ΔΕΝ έχει καμία σημασία! :)))))))))))))))))))))))))))) Όποτε πάω Κύπρο,θα μου τα φτιάξει...\nΑν πρέπει να διαλέξω ανάμεσα στα δύο που προτείνεις θα έλεγα μαρούλι το καλοκαίρι και λαχανο το χειμώνα.\nMarί 14/6/12 11:23\nΣωστά πολύ καλός διαχωρισμός, λάχανο το χειμώνα και μαρούλι το καλοκαίρι.\nΤα ντολμαδάκια βέβαια της γιαγιάς είναι άλλο πράγμα!!\nPenelope 23/5/12 09:42\nΚαι εγώ από παιδί έχω "κόλλημα" με τους λαχανοντολμάδες Μαρί μου.\nΚατσαρόλα ολόκληρη μπορούσα να φάω μέσα σε μια μέρα :-))\nΚαι οι δύο όμως εκδοχές είναι πολύ αγαπημένες. Και το γιαουρτάκι μέσα στο αυγολέμονο πολύ μου αρέσει.\nMarί 14/6/12 11:34\nΕγώ από παιδί ούτε καν τα ήξερα αυτά τα φαγητά, τώρα έχω γίνει παμφάγο!!\nΧρυσαυγή 23/5/12 10:00\nΚαι τους δύο ντολμάδες τους τρώω με τρέλλα!!\nΑχ, τι νόστιμο φαγητό είναι αυτό που έφτιαξες. Να σου πω την αλήθεια αν ήμουν ο γιος σου και εγώ θα σε διέταζα να το φτιάξεις.\nΔεν μπορώ να ξεχωρίσω ανάμεσα στο δύλημμα μαρουλοντολμάδες ή λαχανοντολμάδες γι΄ αυτό θέλω και από τους δύο.\nΤο αυγολέμονό σου εξαιρετικά δεμένο και λαχταριστό. Γιαούρτι πρώτη φορά ακούω να μπαίνει μέσα, αλλά πιστεύω ότι θα δένει με το λεμόνι αφού είναι και αυτό ξινούτσικο.\nMarί 14/6/12 11:41\nΏστε κι εσύ θα με διέταζες Χρυσαυγή χα χα χα!! εκτελούνται διαταγές εδώ!!\nΚι εγώ δεν μπορώ να ξεχωρίσω τα θέλω και τα δύο με ένα παχύ αυγολέμονο. Φιλιά πολλά.\nKaterina 23/5/12 19:51\nΛοιπόν και εμένα του γιου μου του αρέσουν τρελλά οι λαχανοντολμάδες. Με μαρούλι δεν τους έχω δοκιμάσει. Μου έβαλες ιδέες!\nMarί 14/6/12 11:42\nΑν του αρέσουν να φτιάξεις και με μαρούλι Κατερίνα. Φιλιά.\nΓιαγιά Αντιγόνη 24/5/12 13:46\nΠροτιμούν τους μαρουλοντολμάδες..τι περίεργο!\nΓια να το μαγειρέψω πρέπει να μαζευτούμε στο Κυριακάτικο τραπέζι.. αν και τώρα που ανοίγει ο καιρός σκορπίσαμε.\nMarί 14/6/12 11:57\nΜάλλον μόνο εγώ το θεωρώ περίεργο, γιατί όταν ήμουν μικρή δεν τα έτρωγα αυτά τα φαγητά.Πολλά φιλιά.\nVita 24/5/12 16:18\nΚι έτσι κι αλλιώς (πράσινοι ή λευκοί) οι ντολμάδες σου λαχταριστοί. Ωραία η προσθήκη του γιαουρτιού στο αυγολέμονο!\nMarί 14/6/12 12:37\nΈχεις ένα δίκιο, ντολμάδες να είναι και ότι να'ναι!!\nkiki 26/5/12 14:51\nMarί 14/6/12 12:39\nΑνώνυμος 29/3/18 13:40